Pripreme u Centru za talente za Noć istraživača Centar za talente\nCentar za promociju nauke, kao jedan od partnera na projektu, učestvuje u organizaciji manifestacije u gradovima Vojvodine uz Univerzitet u Novom Sadu.\nTokom Noći istraživača, Centar za promociju nauke će učestvovati u naučno popularnom programu “Y faktor” u Pančevu, u okviru koga organizuje tribinu „Zašto je lako poverovati“, u 19 časova, u Dvorani „Apolo“.\nUčesnici tribine su Milovan Šuvakov, Institut za fiziku; pomoćnik ministra za prosvetu, nauku i tehnološki razvoj; Oliver Tošković, Laboratorija za eksperimentalnu psihologiju, Filozofski fakulet, Beograd; dr Dragoljub Cucić, direktor Regionalnog centra za talente „Mihajlo Pupin“ u Pančevu i Voja Antonić, pisac naučnopopularnih tesktova. Moderator će biti Slobodan Bubnjević, urednik komunikacija u Centru za promociju nauke.\nNa ovoj tribini, fizičar, psiholog i pisac naučnopopularnih tesktova govoriće sa raznih stanovišta o pseudonauci, zabludama, ljudskoj potrebi da se posumnja i poveruje, kao i o tome zašto je lakše verovati u mitove nego u naučne istine.\nEvropska Noć istraživača ove godine slavi svoj deseti rođendan.\nOvaj jubilej dešava se u Međunarodnoj godini svetlosti, simbolično naglašavajući svoj cilj - osvetljavanje puta za prevazilažnje postojećeg jaza između naučne zajednice i šire javnosti.\nKao i svake godine, svi sadržaji su besplatni, prilagođeni svim uzrastima i ne zahtevaju prethodno formalno obrazovanje.\nProgram je usmeren na razne naučne oblasti, a posetioci će biti u prilici da se upoznaju i sa pravim naučnicima, navodi se u saopštenju Regionalnog centra za talente “Mihajlo Pupin” Pančevo.


Leposavić: Pogoršana bezbednosna situacija\nPredstavnici četiri opštine na severu Kosova traže od organa Republike Srbije da se aktivnije uključe u rešavanje problema na severu gde je bezbednosna situacija pogoršana.\nZgrada opštine Leposavić (Foto arhiva KIM)\n"Nadleži organi Republike Srbije treba odlučnije da se angažuju na rešavanju konkretnih problema koji opterećuju svakodnevni život naših građana, ugrožavaju njihovu bezbednost i nacionalne interese", istakli su predstavnici četiri severne opštine.\nOni su izrazili očekivanje da će se "uspostaviti bolja koordinacija republičkih organa vlasti sa lokalnim samoupravama na Kosovu i Metohiji".\nPredstavnici opština ocenili su na današnjem sastanku u Leposaviću da je bezbednosna situacija na tom području dodatno pogoršana u poslednjih nekoliko dana.\nNa sastanku su bili predsednici opština, skupština opština i članovi opštinskih veća iz Kosovske Mitrovice, Zvečana, Leposavića i Zubinog Potoka.\nU zajedničkom saopšteju dostavljenom agenciji Beta navodi se da pripadnici KFOR-a "sprečavaju slobodu kretanja ljudi i robe na putevima u regionu Raška-Tresava-Leposavić i na drugim putevima i time otežavaju svakodnevni život građana".\n"KFOR ponovo izlazi iz svog mandata i krši Rezoluciju 1244 SB UN i umesto da stvara bezbedno okruženje za sve građane, posebno za Srbe na severu Kosova i one koji žive u enklavama, da pomogne povratak preko 200 raseljenih i doprinese da se otkriju počinioci zločina nad Srbima, ova vojna misija pruža pomoć albanskim institucijama da zaokruže svoju nezavisnost", navodi se u saopštenju.\nDodaje se da Srbi sa Kosova žele da žive "kao sav slobodan demokratski svet, u svojoj državi Srbiji", kao i da neće prihvatiti institucije u Prištini i dozvoliti uspostavljanje granice sa centralnom Srbijom.\nOd KFOR-a su zatražili da bude statusno neutralan, da se vrati svom mandatu, obavlja dužnosti u skladu sa Rezolucijom 1244 SB UN i da ne sprečava kretanje ljudi i robe na severu Kosova i Metohije.\nVojnici KFOR-a blokirali su alternativni put u opštini Leposavić kojim se Srbi snabdevaju jer ne žele da idu na zvanične prelaze na kojima su i kosovski carinici. Srbi navode da ne mogu da dopuste da se roba carini jer time priznaju kosovsku državnost.\n24.02.2021 Saslušani osumnjičeni za učešće u tuči u Lapljem Selu (1197)\n25.02.2021 Gračanica: Protest učenika zbog odluke o pritvaranju mladića (456)\n24.02.2021 Uhapšeno 12 osoba zbog malverzacija sa poljoprivrednim subvencijama (337)\nFebruar 2021 11 (390)


Prijem za članove Evropskog parlamenta\nGradonačelnica Sarajeva Semiha Borovac upriličila je danas prijem za članove Evropskog parlamenta, tačnije 25 parlamentaraca Evropske narodne stranke kao najjače frakcije u Evropskom parlamentu. Prijemu su prisustvovali zamjenik gradonačelnice Josip Jurišić, zamjenik predsjedavajućeg Gradskog vijeća Emin Švrakić i vijećnik Idriz Hodžić. Gradonačelnica je u svojoj prezentaciji predstavila aktuelnu situaciju u gradu Sarajevu kao i viziju budućeg razvoja grada, što je ujedno bilo glavno interesovanje evropskih parlamentaraca.\n6. Decembra 2007. in Novosti\nDelegacija bečkog Pokrajinskog parlamenta posjetila Gradsku upravu, te Pedijatriju i Dom Bjelave kojima je uručila donaciju\nGradonačelnica Sarajeva Semiha Borovac upriličila je danas prijem za delegaciju Grada Beča, predvođenu Erikom Štubenvoll, drugom predsjedavajućom bečkog Pokrajinskog parlamenta. Inače, delegacija Grada Beča boravi u dvodnevnoj posjeti našem gradu u cilju obilježavanja uspješne poslovne godine sa Kontakt biroom Grada Beča (Compress-om Sarajevo), te uručivanja donacija mališanima na Pedijatrijskoj klinici KCUS-a i Dječijem domu "Bjelave".\n5. Decembra 2007. in Novosti\nČestitka gradonačelnice Borovac povodom Hanuke\nGradonačelnica Sarajeva Semiha Borovac uputila je čestitku Jakobu Finciju, predsjedniku Jevrejske zajednice u Bosni i Hercegovini i svim pripadnicima jevrejskog naroda povodom Hanuke – Dana svjetlosti: "Povodom velikog jevrejskog praznika Hanuke, Vama i svim Jevrejima u Sarajevu i Bosni i Hercegovini, upućujem iskrene čestitke sa željom da ga provedete u miru, zdravlju i sreći".\nDogradonačelnik Jurišić čestitao jubilej vilinisti Jovanu Kolundžiji\nDogradonačelnik Sarajeva Josip Jurišić na svečanom koncertu u Domu oružanih snaga BiH obratio se prigodnim govorom i u ime Grada Sarajeva čestitao poznatom violinisti Jovanu Kolundžiji 40 godina veoma uspješnog stvaralačkog rada.\nGradonačelnica Borovac uprličit će prijem za članove Evropskog parlamenta\nU četvrtak 6.12.2007. godine u 16.00 sati, gradonačelnica Sarajeva Semiha Borovac upriličit će prijem za članove Evropskog parlamenta (parlamentarce Evropske Narodne Stranke i Evropskih demokrata).\n5. Decembra 2007. in Najave i Obavijesti\nSimbolična predaja paketa Grada Beča za mališane na Pedijatriji i Domu Bjelave\nVečeras (utorak) 4.12.2007. godine u 19.00 sati, u hotelu Holiday Inn, sala Hercegovina, Erika Stubenvoll, druga predsjedavajuća bečkog Pokrajinskog parlamenta ispred Grada Beča, simbolično će uručiti gradonačelnici Sarajeva Semihi Borovac pakete (higijenske proizvode, opremu i igračke) namijenjene bebama i djeci, koja su smještena na Pedijatrijskoj klinici KCUS-a i Dječijem domu "Bjelave".\n4. Decembra 2007. in Najave i Obavijesti\nPosjeta Erike Stubenvoll, druge predsjedavajuće bečkog Pokrajinskog parlamenta\nU srijedu 05.12.2007. godine u 9.00 sati, u sali Gradske uprave, gradonačelnica Sarajeva Semiha Borovac upriličit će prijem za Eriku Stubenvoll, drugu predsjedavajuću bečkog Pokrajinskog parlamenta ispred Grada Beča, u cilju jačanja partnerskih odnosa između dva grada. Prijemu će prisustvovati i Emina Dubravić, ministrica za rad, socijalnu politiku, raseljena lica i izbjeglice u Vladi Kantona Sarajevo.\nUdruženja osoba s invaliditetom organizirala prijem u povodu 3. decembra\nKoordinacioni odbor udruženja osoba s invaliditetom u Kantonu Sarajevo upriličilo je danas, u povodu 3. decembra, Međunarodnog dana osoba s invaliditetom, prijem za predstavnike političkog, javnog i kulturnog života. Treći decembar ove godine obilježava se pod motom "Adekvatan posao za osobe s invaliditetom", a danas je ukazano na važnost da se toj populaciji i problemima s kojima se suočavaju pažnja posvećuje svakog dana u godini, a ne samo na današnji dan.\n3. Decembra 2007. in Novosti\nPotpisan Sporazum o zajedničkom korištenju Doma oružanih snaga BiH\nGradonačelnica Sarajeva Semiha Borovac i ministar odbrane BiH Selmo Cikotić potpisali su danas Okvirni sporazum o korištenju Doma oružanih snaga BiH. Ovim sporazumom predviđeno je da Ministarstvo odbrane BiH i Grad Sarajevo zajedno koriste ovaj prostor.\nNa 8. sjednici BALCINET-a u Novom Sadu, Sarajevu je povjerena organizacija narednog Samita gradonačelnika velikih balkanskih gradova 2008. godine. Zamjeniku gradonačelnice Sarajeva Predragu Mitroviću simbolično je uručena zastava mreže balkanskih gradova i na taj način je Sarajevo preuzelo predsjedavanje ovom asocijacijom.\n2. Decembra 2007. in Novosti


TAJNI PLAN OPERACIJA ALBANIJA: Ukoliko Grčka napusti evro zonu, očekuje nas haos\nAko Evropska banka nastavi da Aleksisa Ciprasa snabdeva svežim novcem, dok stižu izjave čelnika država evrozone da se Grčka mora po svaku cenu zadržati u evro zoni zbog talasa nezadovoljstva koje se širi državama članica. U velikoj meri se upućuju pozivi da se naknadno pregovara s Atinom. Sada je procureo i dosad dobro čuvan plan da se tzv "Operacijom Albanija" predupredi moguće širenje grčke krize na okolne zemlje, naročito na Rumuniju, Bugarsku, Kipar i Makedoniju.\nTo je pažljivo pripremljeni plan za slučaj da Grčka mora da napusti evrozonu, što zasad odbacujuzvaničnici evrozone. Međutim, informacije su dobro proverene i prikupljene iz vrha tih istih moćnika koji nisu bili imuni da za novac predaju svu dokumentaciju.\nA ključno je da se i Rumuniji, Bugarskoj, Kipru i Makedoniji, u slučaju izlaska Grčke iz evrozone, pomogne da se izbore s možda nepremostivim finansijskim problemima, imajući u vidu da su filijale grčkih banaka važan sastavni deo njihovih finansijskih sistema i tržišta.\nPo planu "Operacija Albanija, Evropska unija planira da prema ovom rezervnom planu, krene u nacionalizaciju filijala grčkih banaka u tim zemljama, bio bi zaveden nadzor i ograničenje prometa kapitala i bankarskih isplata.\nTo za sada niko ne želi, jer bi "širenje zaraze" moglo potom pogoditi i dalje ranjive zemlje kao što su Portugal, pa i Španija. Ali ako bi Evropska banka prekinula dostavu "svežeg novca" grčkoj centralnoj banci, moguće je da bi ta banka automatski obustavila mogućnost da se kod nje novcem snabdevaju komercijalne banke.\nSvi očekuju da se to ne desi, ali je tim stručnjaka Evropske komisije ECB ipak, slično "Operaciji Hrvatska" 2012, koja tad srećom nije morala da se primeni, sad pripremio "Operaciju Albanija" s glavnim ciljem da se spreče strah i nekontrolisana kretanja tržišta i berzi, kao u nekim ranijim situacijama na početku krize u evrozoni.\nJerun Dejselblum, predsednik Evrogrupe, koja okuplja ministre finansija država evrozone, čelnike Evropske centralne banke i Evropske komisije, saopštio je da je "Evropa spremna da pomogne Grčkoj da održi finansijski sistem", iako će u vezi sa dogovorom poverilaca grčkog duga i Atine u nedelju biti održan referendum u Grčkoj.\nEvropska centralna banka tu sad ima ključnu ulogu i, pored ostalih, francuski premijer Vals je rekao da je ubeđen da će ta banka EU nastaviti da dodatnim sredstvima pomaže grčku centralnu banku, a time i komercijalne banke iz kojih su povučene milijarde evra uloga.\nPredsednik ECB Mario Dragi je izjavio da će "učiniti sve što treba", a posebno nastaviti otkup državnih dugova članica evrozone, da se spreče napadi finansijskih špekulanata, što je bilo pogubno u prvim fazama krize u evrozoni, naročito 2010-godine, a što je prevaziđeno stvaranjem, pored ostalog, velikog fonda i mehanizma za sprečavanje špekulantskih udara.\nItalijanski ministar finansija Karlo Padoan je izjavio da Grčka neće napustiti evro, a potpredsednik Evropske komisije, zadužen za evro, Valdis Dombrovskih, jasno je stavio do znanja da "Grčka ostaje deo evrozone, dok je Evrogrupa odlučna da zajamči finansijsku stabilnost i ojača evrozonu".


Otvoreni dan Crvene zvezde u nedelju u Zrenjaninu - Zrenjaninski\nZa mališane koji vole fudbal a rođeni su od 2008. do 2012.godine, u nedelju 15. septembra na Gradskom stadionu (pomoćnom) biće organizovan jedan lep događaj.\nNaime, fudbalski klub Crvena zvezda u saradnji sa klubovima u svojim regionalnim centrima, Proleterom iz Zrenjanina, Feniksom iz Šapca i Apolonom iz Kraljeva organizuje “Otvorene dane” za svu zainteresovanu decu rođenu od 2008. do 2012. godine koja bi želela da jednog dana budu deo Crvene zvezde.\n• U pitanju je otvoreni dan za trening na kom će sva zainteresovana deca moći da dođu i da se oprobaju, te da jednog dana budu možda i deo Omladinske škole Crvene zvezde, kaže za portal zrenjaninski.com Amir Teljigović, trener Proletera, koji se nalazi na čelu regionalnog centra u Zrenjaninu.\n• U Zrenjanin će doći nekoliko trenera iz Crvene zvezde. Oni mališani koji se najbolje pokažu imaće priliku da odu u Beograd na treninge koji će se održati u oktobru na terenima Omladinske škole, ističe Teljigović.\nOkupljanje mališana zakazano je za 9 i 30h a trening počinje u 10 časova.\nTagoviFK "Crvena zvezda"\nUhapšen strani državljanin, pokušao da prevari zlatara


"Dobar zakonodavni okvir kada su u pitanju prava manjina, problem primjena propisa"\nsaopšteno na okruglom stolu u organizaciji Cemi-ja\n„Veliki broj građana smatra da je uticaj medija na stavove prema manjinama visok, mišljenje je podijeljeno kada je riječ o karakteru ovog uticaja. Dok skoro polovina smatra da je uticaj medija negativan, dvije petine misli suprotno“, navela je Bjelić\n5112 pregleda\t2 komentar(a)\nCrna Gora ima dobro definisan zakonodavni okvir kada su u pitanju prava manjinskih naroda, ali njegova primjena nije adekvatno regulisana i trebalo bi formirati antidiskriminaciono tijelo, saopšteno je na okruglom stolu koji je organizovao Centar za monitoring i istraživanje (CeMI).\nKoordinatorka projekta u CeMI-ju, Maja Bjelić kazala je da, kada je riječ o nacionalnom zakonodavnom i institucionalnom okviru, postoji dobro definisan zakonodavni okvir, ali da njegova primjena nije regulisana i kontrolisana na adekvatan način.\nOna je rekla da u Izvještaju Evropske komisije o napretku Crne Gore za 2020. godinu kao jedna od ključnih tačaka spoticanja predstavljaju nedovoljno razvijeni institucionalni mehanizmi.\n“Mišljenje o nedovoljno dobroj implementaciji usklađenih zakona u oblasti prava i položaja nacionalnih manjina i drugih manjinskih nacionalnih zajednica dijeli i Savjet Evrope“, rekla je Bjelić na okruglom stolu „Za istim stolom o različitostima i jednakosti“.\nOna je kazala da je istraživanje pokazalo da tri četvrtine građana smatra da mediji utiču na formiranje stavova prema nacionalnim manjinama, pri čemu skoro polovina vjeruje da je uticaj medija visok.\n„Veliki broj građana smatra da je uticaj medija na stavove prema manjinama visok, mišljenje je podijeljeno kada je riječ o karakteru ovog uticaja. Dok skoro polovina smatra da je uticaj medija negativan, dvije petine misli suprotno“, navela je Bjelić.\nOna je kazala da je manjinska politika posebno definisana u oblasti zapošljavanja, sa određenim mehanizmima pozitivne diskriminacije.\n„Ipak, rezultati istraživanja su pokazali da javnost nije informisana o pomenutim mehanizmima, kakva je afirmativna akcija. Naime, većina građana Crne Gore nije upoznata sa afirmativnim akcijama prilikom zapošljavanja pripadnika nacionlnih manjina. Tačnije, sedam od deset građana za ove akcije nije čulo, dok svaki četvrti navodi da jeste“, rekla je Bjelić.\nPrema njenim riječima, zabrinjava podatak da kada se afirmativne akcije formulišu kao prednost pri zapošljavanju, većina građana ih doživljava kao nepravedne.\n„Tačnije, dok 56 odsto davanje prednosti pri zapošljavanju pripadnicima manjinskih naroda smatra nepravednim, pri čemu trećina čak veoma nepravednim, svaki treći građanin podržava ovakav mehanizam", rekla je Bjelić.\nPrema njenim riječima, skoro svi građani navode da bi, kao poslodavci, zaposlili pripadnika druge nacionalnosti.\n"Štaviše, sve sociodemografske kategorija stanovništva su saglasne po ovom pitanju, odnosno, 98 odsto ispitanika“, navela je Bjelić.\nBjelić je kazala da većina građana smatra da su politike zapošljavanja u Crnoj Gori diskriminatorne prema pripadnicima nacionalnih manjina.\n„Preciznije, 58 odsto se slaže sa ovim stavom, dok suprotno misli nešto više od trećine građana. Kao što je slučaj dugi niz godina građani percipiraju Rome kao najugroženiju grupaciju i u ovoj oblasti“, navela je Bjelić.\nIzvršna direktorica CeMI-ja, Teodora Gilić, kazala je da je CeMI, u okviru projekta “Doprinos razvoju i unaprjeđenju prava manjinskih naroda i drugih manjinskih nacionalnih zajednica u Crnoj Gori“, obezbijedio besplatnu pravnu pomoć manjinskim narodima.\n„Nadamo se da smo na taj način uspjeli barem malo da ohrabrimo manjine da reaguju u slučajevima diskriminacije po nacionalnoj osnovi, ali i da utičemo na njihovu bolju informisanost o njihovim pravima“, navela je Gilić.\nU okvir projekta, kako je dodala, sprovedeno je i istraživanje javnog mnjenja u cilju analize postojeceg stanja, i pripremljena je analiza institucionalnog i pravnog okvira o stanju poštovanja prava manjina i njihovoj uključenosti u javnom i privatnom sektoru sa detaljnim preporukama za unaprjeđenje.\nBivši sudija Evropskog suda za ljudska prava, Nebojša Vučinić kazao je da u evropskim izvještajima koji tretiranju pitanje zaštite, kad je u pitanju Crne Gora, konstatuje visok stepen opšte tolerancije u društvu.\n„To ne znači da je i približno sve idealno i da se ne može mnogo više postići u kontekstu realnog obezbjeđenja prava manjina, što na planu integracija, tako i na planu principa afirmativne akcije, koji treba da omoguće da se manjine osjećaju potpuno ravnopravno sa većinom“, naveo je Vučinić.\nOn je ocijenio da je napravljen koran nazad ukidanjem Ministarstva za ljudska i manjinska prava, navodeći da to može imati negativne posljedice na ostvarenja prava propisanih okvirnom konvencijom.\nVučinić je ukazao da je oko 75 odsto službeničkog sastava u javnoj upravi crnogorske nacionalnosti, navodeći da na tom planu treba preduzeti odgovarajuće mjere.\n„U novom sastavu Vlade, sa izuzetkom potpredsjednika Abazovića, nema drugih predstavnika manjinskih naroda, što je nedopustivo. Učešće u političkom životu pokazuje koliko je država istovremeno država pripadnika manjina. U prošlom sastavu, trećina članova Vlade bilo je iz manjinskih naroda“, rekao je Vučinić.\nPotrebno je, smatra on, formirati antidiskriminaciono tijelo u cilju suzbijanja diskriminacije.\nZastupnica Crne Gore pred Evropskim sudom za ljudska prava, Valentina Pavličić, kazala je da Crna Gora u toj oblasti ima dobro postavljen zakonodavni okvir.\n„Problem je u primjeni prakse tog zakonodavnog okvira, odnosno kako mi tumačimo nacionalne zakone i propise. Sve do onog trenutka kao predstavnici određenih državnih institucija ne budemo tumačili nacionalno pravo u skaldu sa Konvencijom, mi ćemo doći u situaciju da prekršimo određena ljudska prava na način što ćemo možda formalno, jezički tumačiti određeni pravni propis“, istakla je Pavličić.\nSavjetnik u Ministarstvu pravde, ljudskih i manjinskih prava Fikret Lulanaj, smatra da su manjine u Crnoj Gori prepoznate kao grupa ljudi koju u okviru zakona su dobro zaštićene.\n„Primjena tih zakona treba da bude u većoj i boljoj mjeri sa uslovima života. Vlada će kao strateški cilj imati da se još više uradi da se prava manjina poštuju i uzdignu na još veći nivo“, poručio je Lulanaj.\nZamjenica Zaštitnika ljudskih prava i sloboda Nerma Dobardžić, ocijenila je da, iako je na planu uspostavljanja normativno-pravnog okvira za zaštitu prava manjina i sprovođenja politike multikulturalizma učinjen solidan pomak, pojedina pitanja i dalje ostaju otvorena.\nPrema njenim riječima, narušavanje multi-etničkog i multi-vjerskog sklada, etnička distanca, i dalje predstavljaju veliku opasnost u crnogorskom društvu.\n"Djelotvorna reakcija i efikasno procesuiranje počinalaca krivičnih djela, motivisanih mržnjom na osnovu rase, religije, nacionalnog ili etničkog porijekla, ne smiju izostati, čime se šalje jasna poruka da se na ova djela mora reagovati izricanjem djelotvnornih, proporcionalnih i odvraćajućih sankcija“, istakla je Dobardžić.\nOna smatra da je u cilju jačanja položaja manjinskih naroda neophodna kontinuirana primjena isntituta afirmativne akcije, dosljedno praćenje realizacije mjera i aktivnosti iz svih strateških dokumenata.\nDobardžić je kazala da je potrebno osnažiti ulogu nacionalnih savjeta, kroz izraženiju konsultativnu i predlagačku funkciju u svim pitanjima od interesa za manjinsku zajednicu.\nCEMICentar za monitoring i istraživanjeMaja Bjelacprava manjinskih narodaTeodora GilićNebojša Vučinić\n25.05. 10:48 h\t168040\t3\n25.05. 13:21 h\t88321\n25.05. 10:19 h\t63755\n25.05. 15:16 h\t51729\n25.05. 14:29 h\t50199


Naftno polje otkriveno u Belorusiji - 30.08.2015, Sputnik Srbija\nNaftno polje otkriveno u Belorusiji\nNovo naftno polje otkriveno je na teritoriji Belorusije, rekao je ministar prirodnih bogatstava i životne sredine te zemlje Andrej Kovhuto. 30.08.2015, Sputnik Srbija\n20:39 30.08.2015 (Osveženo: 16:19 05.10.2015)\nNovo naftno polje otkriveno je na teritoriji Belorusije, rekao je ministar prirodnih bogatstava i životne sredine te zemlje Andrej Kovhuto.\nPrema njegovim rečima, polje sa značajnim rezervama nafte nalazi se u Gomeljskoj oblasti na jugoistoku Belorusije.\n„Naslage će odmah biti prebačene u rudarske kompanije, i to će biti njihova dodatna rezerva“, naglasio je on.\nLukašenko nudi „Gaspromu“ povećanje tranzita gasa kroz Belorusiju\n21 Avgust 2015, 21:00\nKovhuto je dodao da Belorusija trenutno proizvodi oko 1,6 miliona tona nafte godišnje, a da je otkriće novog polja u potpunosti u skladu sa nedavnim zahtevom beloruskog predsednika Aleksandra Lukašenka.\nLukašenko je ranije ove godine ukazao na ozbiljne nedostatke u istraživanju mineralnih sirovina u Belorusiji, rekavši da je potrebno da se ulože veći napori za rešavanje tog problema.\nBeloruski predsednik je tada rekao da ne veruje da ta zemlja nema ogromne količine nafte i prirodnog gasa u „utrobi zemlje“.\nPrema rečima ministra, Belorusija poseduje značajne mineralne resurse i u potpunosti je sposobna da svoje potrebe zadovolji rezervama potaša, kamene soli, dolomita i krečnih sirovina, gline…


Uskoro događaj koji slavi inženjerstvo u Crnoj Gori – Bankar.me\nUskoro događaj koji slavi inženjerstvo u Crnoj Gori\nApril 11, 2018 CRNA GORA, PLANETA, POSAO I KARIJERA, SVE VIJESTI Leave a comment\nU sklopu projekta “Dani inženjera”, koji će trajati od 19. do 24. aprila, realizovaće se naučna konferencija, inženjersko takmičenje, različite radionice i sajam fakulteta.\nCilj ovog projekta je da upozna mlade u Crnoj Gori sa prilikama za zapošljavanje, studiranje, pronalazak karijere i probudi istraživački duh u njima.\nDogađaj će otvoriti STEMcon (Science, Technology, Engineering and Mathematics) konferencija. Jednodnevna konferencija okuplja ugledne inženjere, profesore na fakultetima i predstavnike kompanija, koji će održati kratke govore o ovoj sferi, poziciji mladih inženjera danas i svjetskim inovacijama u inženjerstvu koje mijenjaju svijet, zanimljivosti u ovoj oblasti ili inspirativne priče iz njihovih života. Tokom dana će se održati više predavanja koja za cilj imaju da inspirišu mlade u Crnoj Gori i da pokažu kakve su prilike za razvoj našeg društva u ovim oblastima. Na kraju dana održaće se panel diskusija na kojoj će naši učesnici razgovarati o naučno-poslovnoj sceni u Crnoj Gori i mogućnostima za uspjeh na našem tržištu. Konferencija će se održati 20. aprila, dan nakon svečanog otvaranja projekta.\n“Pored konferencije, organizuje se i EBEC Challenge takmičenje za studente, sedmu godinu za redom i jedino ove vrste u Crnoj Gori. Studentske ekipe imaju mogućnost takmičenja u dvije kategorije: studija slučaja i timski dizajn. Timski dizajn podrazumijeva pronalazak tehničkog i projektnog rješenja za zadati problem uz određene ograničene resurse, dok studija slučaja obuhvata osmišljavanje idejnog rješenja za zadati problem korporativne ili poslovne prirode.Takmičenje u obije kategorije traje po jedan dan i okuplja do 20 ekipa od 3 do 4 člana”, navode organizatori.\nPobjednici dobijaju besplatno učešće na regionalnoj rundi takmičenja EBEC Challenge Balkan, gdje se takmiče sa najboljim inženjerima iz Mostara, Novog Sada, Niša, Beograda, Skoplja, Maribora i Zagreba, kao i brojne vrijedne nagrade.\n“Dani inženjera” biće zatvoreni sajmom fakulteta, koji će se održati 24. aprila, namijenjen svim maturantima u Crnoj Gori, a koji organizuje Univerzitet Crne Gore i Karijernim centar u saradnji sa studentskom organizacijom BEST Podgorica. Na sajmu će biti predstavljen i rad određenih organizacija i institucionalnih tijela.\nPrijave za učešće na takmičenju ili konferenciji, kao i više informacija o samom događaju, mogu se pronaći na web stranici www.best.ac.me.\nOvaj događaj organizuje BEST (Board of European Students of Technology). U pitanju je studentska organizacija osnovana 1989. godine, koja danas broji 96 lokalnih grupa u 33 zemlje i preko 4 000 članova. Misija ove organizacije jeste da uspostavi komunikaciju i saradnju među evropskim studentima, omogući im razmjenu znanja i iskustava, a sve to sa ciljem razvoja njihove globalne misli, upoznavanju drugih kultura, međusobnog razumijevanja i osposobljavanja za dalji rad u internacionalnom okruženju.\nPOJMOVIBEST Podgorica EBEC (European BEST Engineering Competition) STEMcon\nPrevious 12 hobija koji ne daju vašem mozgu da degradira\nSljedeći Matthias Mueller odlazi sa čela Volkswagena\nPobjednici u timskom dizajnu na EBEC-u\nOtvorene prijave za lokalnu rundu najvećeg inženjerskog takmičenja u Evropi\nUskoro događaj koji slavi inženjerstvo u Crnoj Gori!


RTS :: Ordenje Srpske pravoslavne crkve\nDruštvo Ordenje Srpske pravoslavne crkve\nnedelja, 08. jan 2012, 07:30 -> 07:42\nOrdenje Srpske pravoslavne crkve\nSrpska pravoslavna crkva dodeljuje devet ordena. Prvi, Orden Svetog Save, ustanovljen je 1985. godine, a poslednji Orden cara Konstantina 2010. godine.\nUoči predstojećeg obeležavanja 1.700 godina Milanskog edikta , 2010. ustanovljen je Orden cara Konstantina, koji zaslužnim duhovnim i svetovnim licima dodeljuje Srpska pravoslavna crkva. Prvi orden, Orden Svetog Save, ustanovljen je 1985. godine, uoči obeležavanja osam vekova od njegovog rođenja.\nU Srpskoj pravoslavnoj crkvi postoji devet ordena koje, na predlog nadležnog eparhijskog arhijereja, dodeljuje Sveti arhijerejski Sabor, odnosno Sveti arhijerejski Sinod. Prvi orden, koji nosi ime Svetog Save, ima tri stepena. Do maja 2009. dodeljivana su samo ta tri ordena, a u poslednje dve i po i godine još šest, svaki za posebnu namenu.\n"Orden Svetog cara Konstantina dodeljuje se licima koja su doprinela ostvarivanju sloboda, dobrih odnosa između crkve i države, Orden Svetog Petra Cetinjskog dodeljuje se licima koja su isto tako doprinela dobrim odnosima crkve i države, ali se dodeljuje i za mirotvorstvo i uopšte požrtvovanje nekog lica", kaže Savo B. Jović, glavni sekretar Svetog arhijerejskog Sinoda.\nOrden Svetog Simeona Mirotočivog dodeljuje se domaćim i stranim državljanima za poseban doprinos pospešivanju odnosa između crkve i države. Orden Svetog kralja Milutina ktitorima i dobrotvorima. A Orden Svete carice Milice, u monaštvu Evgenije, onima koji se ističu humanitarnim radom.\nOrden despota Stefana Lazarevića dodeljuje se ljudima iz kulture, piscima, pesnicima, ljudima koji su se istakli u prevođenju nekih značajnih dela ili dela koja su sama napisala, objašnjava Jović.\nSvim dobitnicima uručuje se gramata, priznanje u kome su navedene zasluge odlikovanih, a sve ih potpisuje Njegova svetost patrijarh srpski.\nŠta sve ima u Vranjskoj banji\nVremeplov (25. avgust 2019)


Zoran Stanković s Mirkom Cvetkovićem o obnovi kliničkih centara | SerbianForum\nZoran Stanković s Mirkom Cvetkovićem o obnovi kliničkih centara\nNašim elitnim ustanovama treba i nova oprema\nIzvor: Blic S. Todorović | 20. 04. 2011. - 00:02h\nBEOGRAD - Dalji planovi o dinamici rekonstrukcije Kliničkog centra Srbije zavisiće od razgovora i konsultacija ministra zdravlja dr Zorana Stankovića sa premijerom Vlade Srbije Mirkom Cvetkovićem. Jedna od tema njihovog razgovora biće opremanje ustanove jer trenutno nema dovoljno sredstava za kupovinu medicinske opreme, saznaje “Blic”.\nDoktor Zoran Stanković\nMinistar zdravlja objašnjava za naš list da je obavio “niz konsultacija, ali da još sagledava stanje i fazu do koje se stiglo u rekonstrukciji KCS”.\n- Ono što sada čekamo i što nam produžava rok jeste razgovor sa predsednikom Vlade. Do tada ne mogu ništa detaljnije da kažem - kaže za “Blic” dr Stanković.\nKako objašnjava, sa premijerom neće razgovarati samo o dinamici izgradnje zgrade KCS, koja pored toga što će biti okrečena i omalterisana, treba da bude i opremljena adekvatnom medicinskom opremom.\n- Sredstva Evropske investicione banke treba da budu iskorišćena za završetak svih radova i za opremanje prostora koji budu izgrađeni. Međutim, mi u ovom trenutku moramo da vidimo kako ćemo obezbediti sredstva za opremanje jer ih nemamo, a radi se o velikoj kvadraturi - ističe dr Stanković.\nDa li zbog rekonstrukcije Poliklinike Kliničkog centra Srbije ili ne, ali u prostoriji ove zgrade u kojoj se čuva i odlaže medicinska dokumentacija, počev od istorija bolesti, koje su inače zvanični sudski dokumenti, pojavile su se rupe u zidu. Sada kroz te rupe pada šut i prašina po medicinskoj dokumentaciji.\nNedavno je dr Stanković izjavio da nije zadovoljan brzinom rekonstrukcije KCS, koja još nije započeta, iako je bilo planirano da bude sve gotovo do 2012. godine.\nTada je obećao da će izaći sa novim rešenjem za rekonstrukciju, a kao jedan od razloga za to naveo je loše urađene proračune seizmološkog talasa, koji su napravljeni kada je izgradnja zgrade započeta 1974. Zbog toga je reagovao i bivši ministar zdravlja dr Tomica Milosavljević, u čijem mandatu je započeta rekonstrukcija. On je upozorio svog naslednika da će biti kriv ukoliko se do 2012, odnosno do 2013. godine ne završi rekonstrukcija četiri klinička centra u Srbiji.


Opštinar iz Sjenice "vratio" ocu građevinsko zemljište - SandzakHaber.Net , Sandžačke Internet Novine !\nNaslovna Sandžak Novi Pazar Opštinar iz Sjenice “vratio” ocu građevinsko zemljište\nOpštinar iz Sjenice “vratio” ocu građevinsko zemljište\nOd HaberNews - 14. Novembra 2013. 1 172 Podeli na Fejsbuku\ntweet Policija u Novom Pazaru podnela je krivičnu prijavu protiv S.S. (54) iz Sjenice zbog sumnje da je zloupotrebio službeni položaj.\nSumnja se da je S.S. kao radnik opštine Sjenica tokom 2000. godine, nezakonitim procesnim radnjama, doneo rešenje, koje je dostavio Službi za katastar i omogućio ocu i amidži povraćaj izuzetog gradskog građevinskog zemljišta u centru Sjenice.\nTakođe se sumnja da je na ovaj način sebi, ocu i amidži pribavio protivpravnu imovinsku korist u iznosu od preko 25 miliona dinara, navedeno je u saopštenju.\ntweet Prethodni tekstRoditelji Tijane Ognjanović na saslušanjuSledeći tekstNjujork: Otvoren novi neboder na mestu srušenih kula HaberNews\tPOVEZANE OBJAVEVIŠE OD AUTORA\n14. Novembra 2013. at 22:22\nPod kojim okolnostima je to izgubio da se POVRATI ?\nKomunisti su mome ocu uzeli plac (u bosni) i jos uvek nevracaju.???Kadija te tuzi kadija te sudi


Otvoreni parlament sumnja u regularnost izbora Poverenika za zaštitu ravnopravnosti - Dijalog.net\nNaslovna Civilno društvo Otvoreni parlament sumnja u regularnost izbora Poverenika za zaštitu ravnopravnosti\nBeograd, 21. novembar 2020. – Otvoreni parlament skreće pažnju da Narodna skupština Srbije,”tihim sazivanjem sednice Odbora za ustavna pitanja i zakonodavstvo, bez otkrivanja imena kandidata, planira u ponedeljak, 23. novembra, da utvrdi predlog za novog Poverenika za zaštitu ravnopravnosti”.\nSudeći po agendi predstojeće sednice koja je objavljena na sajtu Skupštine, ukazuje se u saopštenju, pred Odborom će se, na predlog nepoznatog broja poslaničkih grupa, “naći samo jedno ime”.\nProcedura je zatim pokrenuta preko noći, bez saopštavanja imena kandidata i poslaničke grupe koja ga je predložila, čime je Parlament zatvorio vrata za konsultovanje i uključivanje javnosti u debatu o odlukama koje donosi.\nPrema oceni Otvorenog parlamenta, netransparentno postupanje u procesu izbora novog Poverenika za zaštitu ravnopravnosti baca senku sumnje na integritet procesa.\nSa druge strane, kako se napominje, ovo je još jedan u nizu negativnih primera odnosa Parlamenta prema nezavisnim institucijama, čiji bi efektivan, profesionalan i nezavistan rad morao da bude jedan od ključnih oslonaca Narodnoj skupštini u nadzoru nad izvršnom vlašću.\nPoverenik za zaštitu ravnopravnosti ima ulogu da sprečava sve vidove diskriminacije i da štiti i unapređuje ravnopravan položaj svakog pojedinca u svim društvenim oblastima, podseća Otvoreni parlament.\nOznakeNarodna skupštinaOtvoreni parlamentPoverenik za zaštitu ravnopravnosti\nPrethodno Obeležavanje 75 godina od početka Nirnberških procesa\nSledeće Konkurs za unapređenje rodne ravnopravnosti na lokalnom nivou\nTop Tags OCD Srbija i Evropska unija mediji ljudska prava Evropska unija konkurs istraživanje Društvo Evropska komisija mladi vladavina prava Vlada Republike Srbije Civilno društvo lokalna samouprava evropske integracije


Mala matura: Pao sistem tokom probnog testa iz srpskog jezika - 22.04.2020, Sputnik Srbija\nOsmaci koji danas elektronski rešavaju test iz srpskog jezika, u okviru probe male mature, imali su brojne poteškoće zbog preopterećenosti sistema... 22.04.2020, Sputnik Srbija\n18:47 22.04.2020 (Osveženo: 17:12 10.06.2020)\nOsmaci koji danas elektronski rešavaju test iz srpskog jezika, u okviru probe male mature, imali su brojne poteškoće zbog preopterećenosti sistema. Ministarstvo prosvete je odlučilo da se rešavanje testa produži do 21.30 časova.\nSamo oni koji su rano jutros pristupili platformi „Moja učionica“, mogli su bez problema da urade zadatke i u roku pošalju test, jer je već od deset sati sistem „bagovao“, pa da bi prešli sa zadatka na zadatak bilo je potrebno i po nekoliko minuta, a od 12 sati mnogi nisu čak mogli ni da se uloguju.\nNastavnica srpskog jezika u OŠ „Mihailo Petrović Alas“ Suzana Dašić kaže da se pribojavala da će sistem biti preopterećen, da će biti poteškoća tokom pristupanja platformi i da se to i dogodilo.\n„Čim je isteklo vreme, automatski su bili izbačeni sa platforme. Imali smo i situacije da su dobri učenici, po završetku testa, pokušali da se vrate i provere odgovore i onda im se dešavalo da ne mogu ni napred ni nazad“, priča za Tanjug Dašićeva.\nMinistarstvo prosvete saopštilo je da je u kraćem periodu tokom testa iz srpskog jezika došlo do preopterećenja sistema, ali da su brzom reakcijom kompanije Komtrejd i Kancelarije za informacione tehnologije aktivirani dodatni resursi, čime su otklonjena usporenja u radu sistema.\nImajući u vidu navedene okolnosti, doneta je odluka da se termin za rešavanje testa danas produži do 21.30 sati, što će biti i u naredna dva dana.\n„Da bismo omogućili ravnomerno opterećenje sistema, sugerišemo učenicima sa teritorije AP Vojvodine da testove u naredna dva dana rešavaju u terminu od 8 do 12 sati, učenicima sa teritorije Grada Beograda od 12 do 16 sati, a svim ostalim učenicima u terminu od 16 do 21.30“, navodi se u saopštenju Ministarstva.\nMinistarstvo je navelo da, usled okolnosti u kojima se nalazi čitav svet, „uspostavljanje sistema na kojem će samoprocenu znanja sprovesti više od 65.000 učenika, moralo je biti sprovedeno u veoma kratkom roku, ne ostavljajući vremena za detaljno testiranje i fino podešavanje sistema“.\nPodsećaju da je cilj onlajn testiranja samoprocena znanja učenika u cilju provere spremnosti za završni ispit, kao i da će svi učenici dobiti priliku za to i da nijedan učenik ne sme i neće biti oštećen.


Keramička šolja kocka za sublimaciju - Mincom d.o.o. Veleprodaja,\nKeramička šolja kocka za sublimaciju\nKeramička šolja kocka za sublimaciju je šolja drugačijeg i zanimljivog oblika. Keramička šolja kocka za sublimaciju idealna je za štampu logoa Vaše firme, brenda ili za štampu fotografija. Kao i sve ostale sublimacione šolje u našoj ponudi i šolja kocka je visokog kvaliteta. Sublimaciona štampa omogućava Vam da štampate kvalitetan fulkolor otisak na velike i male tiraže. Idealna je kao promotivni materijal za firme ili marketinške kampanje ali baš zbog svog oblika zanimljiva je i za maloprodaju. Keramička šolja kocka idealna je za štampu logoa Vaše firme, brenda ili za štampu fotografija viskog kvaliteta. Zbog svog oblika zahteva pečenje u 3D vakuum presi ili sublimacionoj peći.\nKeramička šolja kocka može da služi i kao bojanka za stvaranje uspomena sa najmlađima. Pogledajte našu ponudu markera za bojanje sublimacionih šolja koji se ne skidaju i ostavljaju dugotrajan otisak.\nŠifra proizvoda kocka šolja: SOKOC\nMincom firma ima največi izbor sublimacionih proizvoda u Srbiji. Keramička šolja kocka samo je jedna od mnogih šolja koje spadaju u kategoriju keramički beli šolja. Pogledajte našu ponudu na stranici mincom ili skinite cenovnik direktno sa stranice kako bi videli sve proizvode u našoj ponudi. Proširivanjem ponude širite i ciljnu grupu vaših klijenata što povećava Vaš profit. Naši startni paketi za prvo punjenje izloga idealni su za pokazivanje više različitih proizvoda i za testiranje tržišta.\nPored keramičke šolje kocke imamo široku paletu proizvoda koji mogu biti interesantni za Vašu foto radnju, kopirnicu, knjižaru i štampariju. Sve naše proizvode možete da štampate na jedan komad u punom koloru visokog kvaliteta. Tu su:\nUkoliko ste zainteresvani za neke od naših štampača ili procesa proizvodnje sublimacionih proizvoda posetite i naš youtube kanal Mincom d.o.o.


Bevanda: Aplikacija za članstvo u EU do jula – Radio Feral\n22/02/2012 Mirza Musanovic\t0 Comments\nVlasti Bosne i Hercegovine tokom narednog mjeseca planiraju ispuniti sve uvjete koje je postavila Evropska unija i aplicirati za članstvo u bloku do kraja juna, rekao je predsjedavajući Vijeća ministara BiH Vjekoslav Bevanda.\n“Očekujemo da ćemo ispuniti uvjete za podnošenje aplikacije za članstvo u EU do 30. juna”, rekao je Bevanda u intervjuu za Reuters.\nBevanda je naveo da je usvajanje zakona o popisu i državnoj pomoći veliko dostignuće, ali da sada ovi zakoni moraju biti primijenjeni.\nOn je dodao da parlament mora završiti rad na usaglašavanju ustava sa evropskim standardima ljudskih prava, preostalog uvjeta EU.\n“Atmosfera u Vijeću ministara pokazuje pozitivnu volju da primijeni sve što se politički lideri dogovore”, rekao je on.\nBevanda je dodao da će prioritet biti usvajanje općeg fiskalnog okvira za 2012-2014. godinu i budžeta BiH za 2012.\n“Postavili smo ambiciozan cilj i uvjeren sam da će parlament usvojiti budžet za 2012. do 31. marta”, rekao je Bevanda, dodajući da Vijeće ministara želi izbjeći privremeno finansiranje u drugom kvartalu.\nBevanda, koji predsjedava Fiskalnim vijećem, rekao je da će zatražiti od svih članova Vijeća da odluče da li se BiH treba vratiti finansiranju iz Međunarodnog monetarnog fonda, koje je izgubila 2010. jer nije ispunila uvjete sporazuma.\nOn je istakao da zemlja rizikuje dalje smanjenje kreditnog rejtinga ako dva entiteta nastave sa potezima kao što su kratkoročni dugovi da bi se pokrio budžetski deficit.\n“Kratkoročni dug je najgori oblik dužničkog ropstva. Možemo se lako suočiti sa daljim sniženjem kreditnog rejtinga ako vlasti ne preduzmu strukturalne reforme”, rekao je Bevanda.\nAgencija za kreditni rejting “Standard & Poor’s revidirala je predviđanje za BiH prošlog jula sa negativnog u pozitivno, a u novembru smanjila dugoročno kreditni rejting za jedan podjeljak na B.\n← SUTRA 34.SJEDNICA OPĆINSKOG VIJEĆA KALESIJA\nVlada TK-a donijela Odluku o prestanku stanja prirodne nesreće na području Tuzlanskog kantona →\nKlizište u Muratovićima ugrožava lokalni put\nOdržan prvi radni sastanak Vlade TK\n23/02/2015 Mirza Musanovic\t0\nCIKBiH: POSTUPAK OPOZIVA NAČELNIKA U OPĆINAMA KALESIJA/OSMACI I ŠEKOVIĆI PROVEDEN U SKLADU SA ZAKONOM


Goražde danas domaćin Međunarodne trke prijateljstva, okuplja se više do 300 učesnika – RTV BPK\nGoražde je danas domaćin Međunarodne utrke prijateljstva “Goražde 5K”, jedinstvene sportske manifestacije u organizaciji Atletskog kluba koja u gradu na Drini okuplja više 300 učesnika iz sedam zemalja.\n“Učesnici glavne utrke 5 K dolaze iz Srbije, Slovačke, Austrije, Švicarske, SAD-a, Poljske, BiH i drugih zemalja, Jednako zanimljive bit će i utrke za djecu svih uzrasta, od cicibana do 2006/2007. godišta u ukupno šest kategorija u kojoj se takmiče dječaci i djevojčice iz više od deset gradova”, kaže Zaim Šuman, jedan od organizatora.\nUtrka se održava u najljepšim dijelovima grada, obalom rijeke Drine, sa startom i ciljem u Omladinskoj ulici. To je i veliki izazov za goraždanskog maratonca Emira Hastora, pobjednika prošlogodišnje trke.\n“Konkurencija će biti veoma jaka sa oko 300 učesnika i sigurno će biti od 15 do 20 najboljih trkača iz BiH, ali ja ću dati 200 posto sebe da zlatna medalja ostane u gradu na Drini, jer nema većeg zadovoljstva za svakog sportistu nego boriti se na domaćem terenu”, kazao je Hastor.\nIz Atletskog kluba poručuju da je ovo jedina goraždanska manifestacija koja promoviše “Sport za sve” u kojoj mogu učestvovati od najmlađih do najstarijih. Druga međunarodna utrka prijateljstva “Goražde 5 K” počinje od 9.30 utrkama za djecu, dok je glavna utrka u dužini od 5 kilometara predviđena u 11 sati.\nObezbijeđen je bogat nagradni fond za najbrže u muškoj i ženskoj konkurenciji, zatim za najbrže Goraždane i Goraždanke, kao i pokloni za djecu, dok će svi učesnici dobiti i medalje bez obzira na plasman.


Potpisani sporazumi koji će omogućiti modernizaciju pruge Beograd - Budimpešta — Radio Velkaton : Radio Velkaton\nPotpisani sporazumi koji će omogućiti modernizaciju pruge Beograd – Budimpešta\nU prisustvu premijera Kine Lija Keqianga, Srbije Aleksandra Vučića, Mađarske Viktora Orbana te makedonskog Nikole Gruevskog potpisana su dva sporazuma o saradnji srbijanske i mađarske železnice, kao i o saradnji carinskih organa, a predstavljaju dio dogovora o modernizaciji i izgradnji pruge Beograd–Budimpešta.\nPotpisivanje sporazuma upriličeno je u okviru drugog dana Trećeg samita šefova vlada Kine i zemalja Centralne i Istočne Evrope koji se održava u Beogradu.\nIzražavajući zadovoljstvo time što će se graditi pruga Budimpešta – Beograd, premijeri su u zajedničkom obraćanju javnosti nakon potpisivanja tih dokumenata u beogradskom hotelu „Hyatt”, ocenili da će to biti na korist zemalja regiona Centralne i Istočne Evrope, EU i opšte saradnje Kine sa ovim delom sveta.\nLi Keqiang je rekao da će ta pruga doprineti razvoju i Srbije i Mađarske te služiti na dobrobit ljudi koji u njima žive. Kako je naveo, Evropska unija je najveći trgovinski partner Kine i potrebno je da se unaprede privredni odnosi, a ova pruga će u tome odigrati značajnu ulogu. Kazao je da očekuje da će biti završena za dve godine i biti na korist kako Kine tako i zemalja Centralne i Istočne Evrope i EU.\nVučić je rekao je da je ovo za Srbiju veliki i važan dan, da će doneti ne samo razvoj industrije i železnice, već i još veću povezanost sa Mađarskom, Makedonijom i daleko brži protok putnika i roba. Kako je naveo, put će se modernizacijom pruge skratiti sa osam časova na 2,4, što je brže nego da se ide i autoputem.\nMađarski premijer Viktor Orban je izjavio da je ovo srećan dan za Mađarsku i da omogućava toj zemlji da iskoristi svoju „pozitivnu geografsku poziciju”.\n„Mađarska je dosad zbog svog geografskog položaja bila mesto gde su razne vojske marširale, a sad se sve kreće u drugom pravcu. Mađarska sad može da ima korist od tog svog geografskog položaja”, rekao je Orban i dodao da će pruga imati veliki značaj za zemlje Centralne i Istočne Evrope, a uveren je i da saradnja Kine i Evrope napreduje.\nMakedonski premijer Nikola Gruevski je ocenio da je ovo važan projekat za region, Evropu i za Kinu i dodao da će promeniti tok stvari i pomoći da zemlje uz brži protok robe i putnika idu napred.


Svi putevi u Srbiji prohodni - Bujanovačke\nPočetna DRUŠTVO Svi putevi u Srbiji prohodni\nBujanovačke15. dec 2018.DRUŠTVO, NASLOVNA0\nFoto ilustracija Bujanovačke\nBujanovac, Beograd, 15. decembar 2018.- JP „Putevi Srbije“ obaveštava javnost da su autoputevi i svi državni putevi prvog i drugog reda kao i prilazi graničnim prelazima i planinskim centrima prohodni za saobraćaj koji se odvija normalno na celoj teritoriji Srbije.\nSva raspoloživa mehanizacija i ekipe putara su na terenu 24 časa spremni da reaguju po potrebi.\n“Raspolažemo dovoljnim količinama soli, kamenog agregata i rizle kao i hladne asfaltne mase za sanaciju udarnih rupa”, poručuju iz Puteva Srbije.\nA kakva je situacija sa putevima na teritoriji bujanovačke opštine pročitajte OVDE.\nPrevious PostUlice u Bujanovcu pod snegom i ledom, mirno u Hitnoj Next PostKamberi: Kosovska vojska faktor mira na Balkanu


septembar 2019 – Page 3 – Sportski savez Beograda\nReprezentacija Srbije upisala je ubedljivu pobedu na startu kvalifikacija za Evropsko prvenstvo koje će se u decembru 2020. godine održati u Danskoj i Norveškoj. Srpkinje su slavile protiv Švajcarske 35:23 (17:11) pred više od 2.500 gledalaca u Kraljevu. Naredni meč izabranice selektora Ljubomira Obradovića igraju\nU drugoj polovini septembra naše kolege iz Stručne službe posetile su više gradskih granskih saveza u okviru svojih redovnih aktivnosti. U srdačnim razgovorima dobili su potvrdu da je saradnja na visokom nivou, a došlo se i do konstruktivnih predloga vezanih za budući zajednički rad. Koleginice Ivana\nMuška seniorska reprezentacija Srbije igraće u polufinalu XXXI EP 2019. Srbija je večeras, u Palati sportova u Antverpenu, u četvrtfinalu savladala Ukrajinu sa 3:2, po setovima 21:25, 25:23, 25:22, 19:25 i 15:9, posle 126 minuta igre. Izabranici Slobodana Kovača igraće u polufinalu EP, pošto su\nPodmlađena ženska seniorska reprezentacija Srbije pretrpela je četvrti poraz na XIII Svetskom kupu 2019. u Japanu. Koreja je rano jutros po našem vremenu, u Tojami, u utakmici 8. kola pobedila Srbiju sa 3:1, po setovima 25:21, 25:18, 15:25 i 25:23, posle 112 minuta igre. Mečeve\nŽenska reprezentacija Srbije startovaće u kvalifikacijama za Evropsko prvenstvo 2020 iz Kraljeva. Hala "Ribnica" u kojoj su najbolje srpske rukometašice igrale međunarodne utakmice nekoliko puta u prošlosti, ugostiće selekciju Švajcarske u prvom kolu grupe u sredu od 18 časova. Ulaz na utakmicu je besplatan uz\nČlanovi novosadske Streljačke družine „Radivoj Ćirpanov“ imali su najviše uspeha na Prvenstvu Srbije u gađanju vojničkim oružjem, koje je održano na 100-metarskom strelištu u Trsteniku. Novosađani su osvojili četiri zlatne medalje. Strelci SD „Radivoj Ćirpanov“ su pokupili titule šampiona države u sve tri ekipne kategorije:\nČlanica Badminton klub Zmajevi, Sara Lončar, zasenila je svojom igrom i učinkom sve aktere XIX Kupa grada – Trofeja Beograda 2019 u badmintonu, koji je 21. i 22. septembra 2019. održan u Nacionalnom badminton centru na Adi Ciganliji. Važna karika srpskog tima, koji je nedavno\nPodmlađena ženska seniorska reprezentacija Srbije ostvarila je četvrtu pobedu na XIII Svetskom kupu 2019. u Japanu. Srbija je jutros po našem vremenu, u Tojami, u utakmici 7. kola savladala Kamerun sa 3:0, po setovima 25:22, 25:14 i 25:17, posle 81 minuta igre. Srbija je prema\nNa Avali su održana Prvenstva Beograda na srednjoj distanci i Štafetno prvenstvo Beograda u orijentiringu. Start srednje distance bio je na potezu između Avalskog tornja i spomenika Neznanom junaku, dok je cilj bio nedaleko od planinarskog doma i restorana Čarapićev brest. Na srednjoj distanci nastupilo je\nPodmlađena ženska seniorska reprezentacija Srbije poražena je u prvom meču druge faze XIII Svetskog kupa 2019. u Tojami. Rusija je danas, u 6. kolu, pobedila Srbiju sa 3:1, po setovima 25:16, 20:25, 25:23 i 25:16, posle 109 minuta igre. Izabranice Aleksandra Vladisavljeva nisu uspele da


Organizacija starješina Vojske Republike Srpske /VRS/ saopštila je da Srpska i Srbija moraju da grade politiku vojne neutralnosti, ocijenivši da pritisci za njihovo priključenje NATO savezu, koji ih je bezočno bombardovao, predstavljaju izraz cinizma.\n"Nesporno je to izraz cinizma i nepostojanja stida niti bilo kakve moralne i ljudske odgovornosti što mora energično odbaciti Republika Srpska i Srbija, jer nismo bez pameti i sjećanja, te graditi politiku vojne neutralnosti", poručuju iz ove organizacije i osuđuju aktuelno intenziviranje takvih pritisaka.\nOrganizacija starješina izražava gnušanje zbog bjesomučnog NATO bombardovanja Srbije i Crne Gore 1999. godine, pri čemu su srpskom narodu naneseni veliki ljudski gubici i orgomna materijalna razaranja.\nU ovoj organizaciji podsjećaju da se radilo o materijalnim razaranjima, uglavnom, civilnih objekata, infrastrukture, rafinerija nafte, trafostanica i radio i televizijskih predajnika i studija koji se mjere stotinama milijardi dolara.\n"Nastojanja Srbije i nekih međunarodnih faktora da se počinioci međunarodnog kriminala i prekršioci Povelje UN zbog nezakonitog bombardovanja suverene zemlje stave pred lice pravde i sude za nezakonita razaranja i ubijanje nedužnih ljudi ostali su bez rezultata jer su se tada Haški tribunal i međunarodni sudovi proglasili nenadeležnim za takva krivična djela protiv čovječnosti", navodi se u saopštenju.\nOrganizacija starješina VRS ističe da nije teško zaključiti da je njihov interes suđenje samo pripadnicima srpskog naroda, što Srbima mora biti nauk i sjećanje za buduća vremena.\n"Veterani Republike Srpske" NATO\nMilicu su bombe usmrtile na noši, NATO je ubijao srpsku mladost\nVeterani Srpske pozvali Vladu da ukine finansiranje boračkih udruženja


Misija OEBS obučava kosovsku policiju da kontroliše nerede u skladu sa ljudskim pravima | OSCE\nPočetna strana Novosti Vest i saopštenja Misija OEBS obučava kosovsku policiju da kontroliše nerede u skladu sa ljudskim pravima\nMisija OEBS obučava kosovsku policiju da kontroliše nerede u skladu sa ljudskim pravima\nCeremonija diplomiranja za 35 službenika policije koji su učestvovali na dvonedeljnoj obuci o kontroli gomile i nereda, a koju je organizovala Misija OEBS-a na Kosovu, završena je 16. decembra 2011. godine u Vučitrnu.\nObuka je imala za cilj da poboljša sposobnost kosovske policije da odgovori na moguće građanske poremećaje i demonstracije uz poštovanje ljudskih prava. Obuka je takođe bila posvećena tehnikama pregovaranja i rešavanja problema, planiranju i odnosima sa javnošću.\n„Ova obuka je namenjena jačanju usklađivanja sa ljudskim pravima od strane relevantnih jedinica kosovske policije koje se bave situacijama vezanim za gomile i nerede. Kosovska policija je zahtevala ovu obuku i ona pokazuje posvećenost policije da ojača zaštitu prava i sloboda pojedinaca i zajednica“ – rekao je zamenik šefa Misije OEBS-a na Kosovu, Edward P. Jospeh.\nPet najboljih učesnika obuke odabrani su kao budući treneri koji mogu da prenesu svoja znanja o ljudskim pravima kolegama unutar kosovske policije.\nObuka je zasnovana na postojećim procedurama policije koje su dopunjene ekspertizom iz Ujedinjenog Kraljevstva i najboljim međunarodnim i EU iskustvima. Obuka je takođe obuhvatala studije slučaja, vežbe planiranja kao i razmenu iskustava.\nMisija OEBS-a na Kosovu ima mandat u zaštiti i unapređenju ljudskih prava, izgradnji demokratije i razvoju sektora javne bezbednosti. Misija pruža naprednu obuku policiji i pomaže izgradnju kapaciteta za obuku u agencijama za javnu bezbednost.


Gaši: Zgrada u Prištini nije crkva jer nije osvećena, čudno da nije srušena do sad - BIGportal.ba\n12 Juna, 2021 12 Juna, 2021 055\nAdvokat Tom Gaši izjavio je da “zgradu u kojoj su juče Srbi održali liturgiju treba srušiti, jer nije definisano da li se radi o crkvi”, piše Ekonomija onlajn.\n“Prvo moramo da definišemo da li je crkva crkva ili nije. U prizmi osvrta to je samo objekat i nema karakter srpske pravoslavne crkve”, rekao je Gaši u emisiji “Infomagazin” na TV Kljan Kosova.\nGaši je mišljenja da “izgradnja zgrade koju Srbi nazivaju crkvom dozvoljena kada je Kosovo bilo pod okupacijom režima predsednika Srbije Slobodana Miloševića i da je ne treba prihvatiti kao crkvu”.\n“Mislim da izgradnju zgrade koju Srbi nazivaju crkvom i koju ne bismo smeli da prihvatimo kao takvu jer je njena izgradnja započeta 1992. godine, kada je Kosovo bilo potpuno okupirano pod Miloševićevim režimom, imamo izjavu tadašnjeg, istorijskog predsednika Ibrahima Rugova koji je rekao, ako se oslobodimo i ako Kosovo postane država, ovaj objekat neće biti tretiran kao verski objekat i zato mislim da treba da delujemo”, rekao je Gaši.\nIznenađen je što kosovski lideri, kako kaže, već 22 godine nisu preduzeli mere za rušenje te “problematične zgrade”.\n“Pomalo je čudno zašto lideri Kosova više od 22 godine, od 12. juna 1999. godine do danas nisu učinili ništa da sruše tu zgradu, jer tako treba uraditi sa zgradama koje su sagrađene iz srpskog šovinizma sa idejom da ponovo okupiraju Kosovo, centar Prištine, kampus Univerziteta u Prištini izgradnjom zgrade koju su nazvali crkva, a ovaj objekat nema ni naziv crkva u verskoj konotaciji, jer nije osveštana”, rekao je Gaši.


SIMIĆ: Nema umora, sveži smo za svaku utakmicu | Sport express\nSIMIĆ: Nema umora, sveži smo za svaku utakmicu\nExpressnoSuperligaFudbal 10. avgusta 2018. admin\nFudbaler Crvene zvezde Veljko Simić rekao je danas da se umor neće videti protiv Spartaka iz Subotice i da se pokazuje da trener Vladan...\n„Oni će imati nešto manje vremena od nas da se odmore pred susret, ali za našu ekipu mogu da tvrdim da se umor sigurno neće videti na terenu. Imamo priličan broj igrača, konstantno smo u rotaciji i dočekaćemo utakmicu sveži. Pokazujemo iz meča u meč da stručni štab može pođednako da računa na svakog igrača“, rekao je Simić za sajt kluba.\n„Siguran sam da će navijači uživati u zaista kvalitetnoj utakmici, sastaju se dve ekipe koje su trenutno u trećem kolu kvalifikacija za evropska takmičenja i smatram da to dosta govori o kvalitetu“, kazao je Simić.\n„Ko god igra protiv Zvezde na Marakani, ima dodatni podstrek, svi hoće da se dokažu protiv najboljeg, posebno na našem terenu. Zato sam uveren da će igrači Spartaka takođe biti maksimalno motivisani, ali tu smo mi da još jednom dokažemo da je najteže odneti bodove sa Marakane“, rekao je Simić.\nPovratnik u Crvenu zvezdu istakao je da mu prija rad s trenerom Vladanom Milojevićem i dodao da mu promena kluba „uopšte nije teško pala“.\n„Debitantski gol posle manje od dva minuta u igri, zaista mislim da nije moglo bolje od toga. Naravno da su utisci posle susreta s Voždovcem bili sjajni, ali to sam već odavno ostavio iza sebe, u Zvezdi nemamo vremena da se osvrćemo na prošlost. Razmišljam samo o sledećem susretu i o prilici da dokažem svoj kvalitet“, rekao je Simić.\nKada je reč o duelu sa Spartak Trnavom, Simić je rekao da je to „možda i najvažnija utakmica“.\n„Ne dajemo obećanja, ali mogu da kažem da ćemo dati sve od sebe kako bismo pobedili. Svesni smo važnosti utakmice i spremni smo da se borimo do poslednje sekunde kako bismo ostvarili cilj i doneli radost navijačima“, rekao je Simić.


Sajam automobila Eco BG Car Show u maju\n25 Jan 2022 - 23:24 Vesti Link\nPosle više od tri godine, u maju bi konačno trebalo da bude organizovan beogradski sajam automobila, ove godine pod imenom Eco BG Car Show! Planirani termin je od 12. do 15. maja, i, ukoliko ne bude nepredviđenih okolnosti, pre svega strožijih ograničenja zbog pandemije, na beogradskom sajmu bi trebalo da se pojave brojni izlagači, pre svega iz zemlje.\nKako za “Auto magazin” kaže koordinator ove sajamske manifestacije, Zoran Lupšić, jedan broj izlagača je već potvrdio svoje učešće, a ovih dana vode sa razgovori i sa ostalim automobilskim kompanijama koje bi trebalo da predstave svoje novitete.\nOvogodišnji sajam bi trebalo da protekne u znaku novih tehnologija, pa je u naziv priredbe dodata odrednica Eco. To znači da će pažnja najviše biti usmerena na vozila sa sve savremenijim pogonima na struju, bilo u verzijama hibrida ili potpuno električnih. S obzirom na veliki zaokret koji je načinjen u automobilskoj industriji u poslednjih par godina, i sve većoj primeni (do nedavno) alternativnih pogona, posetioci će imati prilike da vide zaista mnogo novih modela.\nPoslednji put izložbeni prostor beogradskog sajma bio je domaćin 54. Međunarodnog Salona automobila, održanom u martu 2019. godine.


Bramerc: Istražiti mrežu jataka haških optuženika\nProcesuiranje onih koji su skrivali haške optuženike tokom njihovog višegodišnjeg bekstva od pravde, i dalje je tema kojoj se posvećuje najveća pažnja na sastancima glavnog haškog tužioca Serža Bramerca sa srpskim zvaničnicima.\nBramerc je, nakon sastanka sa predstavnicima novih vlasti Srbije i tužiocem za ratne zločine Vladimirom Vukčevićem, ukazao da je to pitanje na čije je rešavanje ukazivao i tokom prethodne dve posete, a da je ovoga puta dobio, kako je rekao, "obećavajuće informacije" u tom smeru.\n“Tokom ovog sastanka, dobio sam dodatne informacije o tome šta je urađeno i šta treba da se uradi u budućnosti. Nadam se da ćemo u narednim danima imati značajan napredak u većini zaostalih pitanja, ali su ove nove informacije koje sam danas dobio obećavajuće”, rekao je Bramerc.\nTokom posete posvećene redovnom izveštaj koji će u novembru podneti Savetu bezbednosti Ujedinjenih Nacija, Bramerc je ukazao i da Srbija mora ojačati regionalna saradnju u vezi sa otkrivanjem ratnih zločina, posebno naglasivši da bi ona mogla biti bolja sa Bosnom i Hercegovinom.\n“Statistika govori da je saradnja sa Hrvatskom daleko intenzivnija, što nema logike sobzirom na to da sa BiH ima mnogo više zajedničkih predmeta. Znate, što se više približavamo završetku postojanja Tribunala u Hagu, to je važnije da regionalna saradnja bolje funkcioniše. Mi znamo da ima još na stotine predmeta koje je potrebno istražiti i sudski goniti”, rekao je Bramerc.\nGlavni haški tužilac je rekao i da je u prvom susretu sa novim predstavnicima vlasti u Srbiji, posebno od premijera Ivice Dačića i ministra odbrane Aleksandra Vučića, dobio uveravanja da će se dobra saradnja sa Hagom nastaviti.\n“Premijer mi je saopštio da će slediti istu politiku koju je sledio kao ministar policije u vezi podrške i saradnje sa haškim Tribunalom. Isto mi je potvrdio i potpredsednik vlade i ministar odbrane koji je jasno stavio do znanja da će njegove obaveštajne službe sarađivati sa Hagom”, kazao je Bramerc.\nIako veruje da će sa novim srpskim vlastima imati dobru saradnju, nad njom je očigledno i dalje nadvijena senka potpunog razrešenja jatačke mreže, koja, sudeći prema dosadašnjim istragama ima i svoju političku pozadinu koja do sada nije temeljno istražena. Zbog pomaganja Ratku Mladiću, već godinama se sudi grupi od desetoro okrivljenih, dok je istraga protiv vojnih oficira osumnjičenih za njegovo skrivanje zaustavljena je 2006. po nalogu Zorana Stojkovića, ministra pravde u vladi Vojislava Koštunice, a taj predmet je tek 2010. godine, preuzelo Tužilaštvo za ratne zločine.


Delegacije Kine i Srbije o kulturnoj razmeni\nDelegacije grada Beograda i ministarstva kulture razgovarale su danas, uoči svečanog otvaranja Sajma knjiga, sa kineskom delegacijom predvođenom zamenikom ministra Kine za štampu, publikacije, radio, film i televiziju Sun Šoušanom.\nKako je novinarima, posle završenih razgovora, rekao zamenik gradonačelnika Andreja Mladenović, Srbija je pozvana da bude počasni gost sajma knjiga u Pekingu, a tokom bilateralnih razgovora sa delegacijom Kine, koja je počasni gost ovogodišnjeg beogradskog Sajma knjiga, bilo je reči o unapređenju kulturne razmene, prevodilaštva, izdavaštva, saradnji.\nGradski sekretar za kulturu Vladan Vukosavljević izrazio je zadovoljstvo organizovanošću kineske delegacije i njihovim nastupom na sajmu knjiga i takođe ocenio da će to unaprediti saradnju na kulturnom planu.\nPočasni gost 59.3 Međunarodnog beogradskog sajma knjiga je Kina koja "gostuje" pod sloganom "Knjiga produbljuje prijateljstvbo, saradnja gradi budućnost".\nImpresivna ponuda dovela je do toga da se prvi put ove godine izlagački prostor počasnog gosta nalazi u hali 2, na površini od 1000 kvadratnih metara.\nKineski štand otvorio je gradonačelnik Beograda Siniša Mali.\nZamenik gradonačelnika Beograda Andreja Mladenović izjavio je da je Beograd dobio poziv da bude počasni gost Međunarodnog sajma knjiga u Pekingu 2015. godine.\nMladenović je posle razgovora s delegacijom Kine na Sajmu knjiga u Beogradu rekao da je glavni grad pozvan i da bude koordinator nastupa zemalja regiona na jednoj od najvećih sajamskih manifestacija knjige u svetu.\n- Videćemo u kom modelu ćemo učestvovati, ali je to u svakom slučaju velika čast - kazao je Mladenović novinarima na Beogradskom sajmu.\nOn je rekao da prisustvo Kine na Međunarodnom sajmu knjiga sa ogromnim brojem dela i uticajnim kineskim piscima doprinosi povećanju nivoa kulturne razmene između Srbije i Kine.\nPrema njegovim rečima, za izdavače iz Srbije to gostovanje poboljšaće izdavačku ponudu, ali i doneti novi podsticaj srpskoj izdavačkoj produkciji da bude više prisutna i u Kini i u svetu.\nSastanku su prisustvovali, osim zamenika gradonačelnika, i sekretar za kulturu Beograda Vladan Vukosavljević i drugi predstavnici Gradske uprave koji su razgovarali sa zamenikom ministra za štampu, publikacije, radio, film i televiziju Kine Sun Šušan.\nDatum kreiranja: 27 oktobar 2014\nSledeća ⇨ Stijepović sa ambasadorom NR Kine\nPrethodna ⇦ Ivan Tasovac sa kineskim ministrom kulture: Nova stranica prijateljstva dve zemlje


Er Srbiji najviša ocena – sedam zvezdica za bezbednost, a pet za usluge - Avionom - informacije o putovanju avionom\nVi ste ovde: Početak » Er Srbiji najviša ocena – sedam zvezdica za bezbednost, a pet za usluge\nPo analizi portala AirlineRatings.com, avio-kompanija “Er Srbija” ocenjena je s maksimalnih sedam zvezdica za bezbednost, saopštila je ta kompanija.\nKao najbolju avio-kompaniju za 2020. godinu AirlineRatings.com je izabrao “Er Nju Ziland”, prošlogodišnji pobednik “Singapur erlajns” je osvojio nagradu za prvu klasu, a “Katar Ervejz” je dobitnik priznanja za najbolji ketering i za najbolju biznis klasu.\n“Er Srbija” je saopštila da je po toj analizi “Er Srbija” ;medju najbezbednije avio-kompanijama, dok su njen kompletan proizvod i usluga ocenjeni s pet zvezdica, što je najbolji rezultat medju avio-kompanijama u Jugoistočnoj Evropi.\n“To što smo sačuvali lidersku poziciju u jako oštroj konkurenciji i drugu godinu zaredom dobili najbolje kombinovane ocene pokazuje da idemo u dobrom smeru i da spadamo u red najboljih kompanija u ovom delu sveta”, saopštila je “Er Srbija”, a prenosi KoZnaZna sajt.\nGeneralni direktor “Er Srbije” Dankan Nejsmit je izjavio da ta kompanija nastavlja da unapredjuje ponudu, da bi tako pratila povećanu tražnju koja “u poslednjem kvartalu prevazilazi sve rekorde od kada poslujemo”.\nATW proglasio Er Srbiju za lidera na tržištu avio-kompanija za 2017. godinu\nOznake: ER SRBIJAKATAR ERVEJZ\n3 decembra, 2019 u 1:17 pm\nPa da cestitamo. Bravo !


Novak epski nadigrao Cicipasa, već popodne igra polufinale za odbranu titule u Rimu - VojvodinaDanas\nIzmenjeno: subota, 15. maja, 2021 ; 16:18\nsubota, 15. maja, 2021 ; 16:18\nĐoković (Foto: EPA)\nNajbolji teniser sveta Novak Đoković nastavlja odbranu titule na turniru u Rimu. Posle nekoliko obrta u vrlo dugom i neizvesnom meču Đoković je nadigrao Grka Stefanosa Cicipasa sa 2:1 (4:6, 7:5, 7:5) i plasirao se u polufinale turnira.\nOnda je usledila razmena brejkova da bi meč ušao u neizvesnu završnicu a najbolji teniser sveta uspeo da načini odlučujući brejk za 7:5 i plasman u polufinale.\nU borbi za plasman u finale Đoković će se sresti sa Italijanom Lorencom Sonegom koji je posle rezultatskog preokreta nadigrao Rusa Andreja Rubljova sa 2:1 (3:6, 6:4, 6:3).\nPrethodni tekstInstagram konačno uvodi dugo čekanu opciju\nSledeći tekstDva orla belorepana dobila šansu za povratak u prirodu


Evropska komisija usvojila: Nova odluka o kovid sertifikatima - 21.12.2021, Sputnik Srbija\nEvropska komisija usvojila: Nova odluka o kovid sertifikatima\nEvropska komisija usvojila je pravilo kojim se period važenja sertifikata o vakcinaciji ograničava na devet meseci, odnosno 270 dana od pune vakcinacije. 21.12.2021, Sputnik Srbija\nIstovremeno, usvojena su i pravila o koordiniranju sertifikata kako bi se jasno razlikovali dokazi o primljenoj primarnoj vakcinaciji od onih koji se odnose na buster doze.„Nova pravila će obezbediti da se mere kada je reč o putovanjima zasnivaju na najboljim dostupnim naučnim dokazima i objektivnim kriterijumima. Kontinuirana koordinacija je od suštinskog značaja za funkcionisanje jedinstvenog tržišta i pružiće jasna uputstva građanima EU u ostvarivanju njihovog prava na slobodno kretanje“, izjavio je portparol Komisije, Kristijan Vigand.U Evropskoj komisiji kažu da se ovaj sertifikat odnosi na potrebe putovanja unutar EU, a da će „jasan i jednoobrazan period prihvatanja“ sertifikata o vakcinaciji garantovati nastavak koordinacije među EU 27 kada je u pitanju tranzit ljudi.EU priznala kovid sertifikate Crne GoreEvropska komisija donela je odluku o priznavanju kovid sertifikata izdatih u Crnoj Gori koji će od 22. decembra biti prihvaćeni kao ekvivalent EU digitalnim kovid sertifikatima i ući u jedinstveni EU sistem.Na spisku od 60 zemalja, čiji se kovid sertifikati priznaju za putovanja u i unutar EU od ranije, nalaze se Srbija, Albanija i Severna Makedonija.U Briselu kažu da odluke o priznavanju sertifikata proizilazi iz ispunjenosti tehničkih uslova izdavanja, provere i bezbednosti dokumenta.Istovremeno, ne precizira se kada bi sertifikati o vakcinaciji, testiranju ili preležanom kovidu koje izdaju BiH i Kosovo mogli da budu prihvaćeni u EU, preneo je Tanjug.\nsvet, društvo, evropska unija (eu), crna gora, region\n13:10 21.12.2021 (Osveženo: 13:47 21.12.2021)\nEvropska komisija usvojila je pravilo kojim se period važenja sertifikata o vakcinaciji ograničava na devet meseci, odnosno 270 dana od pune vakcinacije.\n„Nova pravila će obezbediti da se mere kada je reč o putovanjima zasnivaju na najboljim dostupnim naučnim dokazima i objektivnim kriterijumima. Kontinuirana koordinacija je od suštinskog značaja za funkcionisanje jedinstvenog tržišta i pružiće jasna uputstva građanima EU u ostvarivanju njihovog prava na slobodno kretanje“, izjavio je portparol Komisije, Kristijan Vigand.\nU Evropskoj komisiji kažu da se ovaj sertifikat odnosi na potrebe putovanja unutar EU, a da će „jasan i jednoobrazan period prihvatanja“ sertifikata o vakcinaciji garantovati nastavak koordinacije među EU 27 kada je u pitanju tranzit ljudi.\nEvropska komisija donela je odluku o priznavanju kovid sertifikata izdatih u Crnoj Gori koji će od 22. decembra biti prihvaćeni kao ekvivalent EU digitalnim kovid sertifikatima i ući u jedinstveni EU sistem.\nNa spisku od 60 zemalja, čiji se kovid sertifikati priznaju za putovanja u i unutar EU od ranije, nalaze se Srbija, Albanija i Severna Makedonija.\nU Briselu kažu da odluke o priznavanju sertifikata proizilazi iz ispunjenosti tehničkih uslova izdavanja, provere i bezbednosti dokumenta.\nIstovremeno, ne precizira se kada bi sertifikati o vakcinaciji, testiranju ili preležanom kovidu koje izdaju BiH i Kosovo mogli da budu prihvaćeni u EU, preneo je Tanjug.


Praznično radno vreme: Kako će raditi prodavnice, pošte, apoteke, pijace...\n09:15 >> 13:03\nZa Novu godinu i Božić većina objekata radiće izmenjeno\nTokom novogodišnjih i božićnih praznika većina trgovinskih lanaca, apoteka i ugostiteljskih objekata imaće izmenjeno radno vreme, koje je u skladu s propisima koje je usvojila Vlada Republike Srbije i koje su predložili predstavnici Kriznog štaba.\nZelene pijace u Beogradu će danas raditi uobičajeno, od šest do 19 časova, dok većina 1. i 7. januara neće raditi.\nPijace “Zemun”, “Banovo brdo”, “Bele vode” i “Dušanovac” 1. i 7. januara radiće skraćeno od šest do 14 časova, dok će 2. januara sve zelene pijace raditi od šest do 14 časova.\nNa pijaci “Dušanovac”, prodaja iz vozila obavljaće se 31. decembra do 19 časova, dok 1. i 7. januara neće raditi, a 2. januara ovaj deo pijace radiće do 14 časova, navodi se u saopštenju JKP “Gradske pijace”.\nGaraža na pijaci “Zemun” 1, 2. i 7. januara radiće od 00 do 24 časa, dok garaža na pijaci “Zeleni venac” neće raditi 1. i 7. januara.\nRadno vreme apoteka “Beograd” u vreme novogodišnjih i božićnih praznika biće izmenjeno, pa tako većina njih, osim dežurnih, neće raditi 1, 2. i 7. januara.\n“Prvi maj”, Kralja Milana 9\n“Sveti Sava”, Nemanjina 2\n“Zemun”, Glavna 34\n“Bogdan Vujošević”, Bulevar maršala Tolbuhina 30\n“Gornji grad”, Dr Ðorđa Kovačevića 27, Lazarevac\nTokom praznika, 1, 2. i 7. januara, dežuraće sledeće apoteke:\n“Mr Matej Ivanović”, Knez Mihailova 27, i to 1. januara 12-20 sati, a 2. i 7. januara 9-21 čas\n“Terazije”, Terazije 29, i to 1. januara 12-20 sati, a 2. i 7. januara 10-18 sati\n“Palilula”, Knez Danilova 16, 8-18 časova\n“Braća Kovač”, Krivolačka 4, 8-18 sati\n“Čukarica”, Kozačinskog 1, 8-16 sati\n“Dr Simo Milošević”, Patrisa Lumumbe 41, 8-18 časova\n“Ðuro Ðaković”, Majke Kujundžić bb, Zvezdara, 8-18 sati\n“Radomir Nikolić”, Srpskih udarnih brigada 6, 8-18 časova\n“Batajnica”, Majora Zorana Radosavljevića 4, 8-14 sati\n“Obrenovac 1”, Vojvode Mišića 231, 8-18 časova\n“Kosmaj 1,” Kraljice Marije 15, Mladenovac, 8-18 sati\n“Sopot”, Jelice Milovanović 2, Sopot 2, januara 8-15 časova.\nFoto : 24sedam/Goran Sivački\nOdlukom Kriznog štaba tržni centri u prestonici će poslednjeg dana u 2020. godini raditi do 20 sati. Prvog dana u novoj godini nijedan šoping mol neće raditi, ali već od 2. januara važiće već prethodno propisano radno vreme, koje će na snazi biti do 11. januara.\nIsto radno vreme imaju i trgovinski objekti, koji će 31. i 1. januara moći da rade do 20 sati. Već drugog dana u 2021. godini važiće radno vreme prethodno propisano u skladu sa odlukom Vlade Srbije, koje važi do 11. januara, a po kojem će prodavnice moći da rade do 21 sat.\nRadno vreme kafića i restorana\nTakođe, svi ugostiteljski objekti će 31 i 1. januara raditi do 18 sati, dok će od 2. do 11. januara svoja vrata držati otvorena za sugrađane do 20 sati.\nU četvrtak, 31. decembra i sredu, 6. januara, pošte sa celodnevnim radnim vremenom radiće skraćeno, do 18 časova, osim Glavne pošte u Beogradu, u Takovskoj 2, koja će raditi do 21 čas.\nU petak, 1. januara, radiće Glavna pošta u Beogradu u periodu od sedam do 21 sat.\nU subotu, 2. januara, u Beogradu će, pored Glavne pošte, dežurati i pošta u Savskoj 2 (od osam do 15 časova), u TC “Rajićeva šoping centar” i TC “Big fešn” (od devet do 19 časova), i pošte u TC “Stadion”, TC “Stop šop” u Borči, u “Univereksportu” (Nehruova 68b), “Immo outlet centru” i TC “Novi Merkator” (od osam do 19 časova).\nU četvrtak, 7. januara, radiće Glavna pošta.\nGradski prevoz će 1. januara saobraćati po nedeljnom redu vožnje, a do 4. januara biće ukinute minibus ekspres linije E1 i E6, dok do 11. januara neće saobraćati E1 i E2.\nNa snazi je i dalje zabrana noćnih linija.\nPojedine benzinske stanice radiće od sedam do 15 sati, dok će većina pumpi imati radno vreme od 00 do 24 sata.\nBliže nam se prvomajski praznici: Izmenjeno radno vreme pojedinih ustanova, ne zaboravite da završite svoje obaveze na vreme!\nApoteke "Beograd" Parking servis Pošte Srbije praznici Radno vreme Zelene pijace\nGori restoran u Obrenovcu: Jedna osoba povređena!


Racunovodstvo preduzeca u tranziciji - Seminarski Diplomski Radovi\nDatum i vreme: 21-02-2020, 05:27 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Racunovodstvo / Racunovodstvo preduzeca u tranziciji\nPREDUZECA U TRZISNOJ PRIVREDI\nU procesu tranzicije dolazi do transformacije preduzetnistva i preduzeca to znaci uvodjenje novih kategorija kao sto su :poslovno ponasanje, nova termionologija i prihvatanje drugacijih sistema privredjivanja.\nAko zelimo stvoriti novo preduzece, znaci da treba odbaciti stare sisteme poslovanja i uvodjenje trzisne ekonomije, kao preduslova za uspesno poslovanje. Postoje dva bitna uslova u razvoju modernog preduzeca. Prvi je, da se preduzece upravlja iz jednog mocnog centra, koji se zasniva na kapitalu i znanju. Drugi uslov je internacionalizacija i diverzifikacija poslovanja. ”Vrhovni menadzment preduzeca u navedenoj situaciji ima zadatak da prikuplja i alocira kapital na uze organizacione delove preduzeca, bez obzira na nivo njihove samostalnosti.\nNaredna vrlo znacajna uloga centralnog organa upravljanja jeste da planira, koordinira, i kontrolise performanse uzih organizacionih delova...


To znači da će građani sami odlučivati da li će je instalirati na svoje telefone i tako dobijati obaveštenja da li su u prethodnom periodu bili u kontaktu sa zaraženima, dok će jedini podatak koji će aplikacija upotrebljavati biti korisnički ID.\nKako je za "Danas" ispričao poverenik za informacije od javnog značaja i zaštitu podataka o ličnosti Milan Marinović, sredinom jula održan je sastanak predstavnika njegove kancelarije i vladine kancelarije za informacione tehnologije, tokom koga je razgovarano o ideji da ovakva aplikacija, koju koristi sve veći broj zemalja sveta, zaživi i u Srbiji.\n- Kako je objašnjeno, jedini podatak koji će se koristiti biće korisnički ID, koji će svaki građanin pojedinačno najverovatnije moći da dobije od lekara. Upotrebom svog jedinstvenog ID, građanin će moći da aktivira aplikaciju, koja će ga potom obaveštavati da li je u nekom prethodnom periodu bio u kontaktu sa zaraženim osobama - objašnjava Marinović.\nAplikacije za praćenje kontakata zaraženih koronom koriste se širom sveta, međutim, među njima postoje velike razlike, pre svega u prirodi podataka koje prikupljaju i načinu njihovog čuvanja, pa samim tim i potencijalnom ugrožavanju privatnosti građana, njihovih ličnih podataka i prostoru za zloupotrebu.\nOslanjaju se na blutut tehnologiju\nAndrej Petrovski, tehnički direktor Šer fondacije, objašnjava za "Danas" da se u Evropi aplikacije za praćenje kontakata oslanjaju na blutut tehnologiju, što bi inače prema trenutnim planovima trebalo da bude slučaj i u Srbiji.\n- Aplikacije na osnovu blututa traži druge uređaje kojima je takođe uključen blutut u okolini. Na osnovu jačine blutut signala procenjuje se koliko su dve osobe međusobno udaljene. Pri tome podaci o blizini dva uređaja, odnosno vašim kontaktima, mogu biti sačuvani samo u vašem telefonu (što je decentralizovan pristup) a mogu biti sačuvani i u jednoj većoj bazi kojom rukovodi na primer Ministarstvo zdravlja (što je centralizovan pristup) - kaže Petrovski.\nOn ističe da centralizovan pristup otvara prostor za zloupotrebe jer "sve vreme pratite ljude koji su instalirali ovu aplikaciju i znate u bilo kom trenutku sa kim su bili u kontaktu".\n- U nekim slučajevima prikupljaju se i GPS podaci, što ne bi trebalo jer nije važno na kojoj lokaciji ste bili u blizini osobe koja je mogla da vas zarazi već je sama informacija da ste imali rizičan kontakt važna - kaže.\nDa li će Srbija odabrati centralizovan ili decentralizovan pristup, još uvek se ne zna.\nKako kaže poverenik Marinović, o tome nije bilo reči na sastanku. On, međutim, napominje da srpska aplikacija ne bi trebalo da prikuplja podatke o lokaciji na kojoj se korisnici nalaze. Sve ovo posebno je važno ako se imaju u vidu propusti koji su pratili izradu informacionog sistema kovid-19.\nAndrej Petrovski ističe da s obzirom na prethodno iskustvo ovoga puta oni koji rade na aplikaciji moraju da budu dodatno oprezni. Analiza Centra za evropske studije o aplikacijama koje se koriste napominje da blutut model nije "bez mane, posebno u pogledu efikasnosti i tačnosti blutut tehnologije, kao i problema slabog interesovanja korisnika i uopšte nedostatka poverenja javnosti u vladine mere."\nAmnesti internešenal nedavno je upozorio da 11 zemalja u svetu koristi aplikacije za praćenje kontakata koje ozbiljno narušavaju privatnost građana pošto se oslanjaju na GPS podatke. Nakon ovog izveštaja AI, Norveška je povukla svoju aplikaciju.\nAplikacija "Parking servisa" - plaćanje bez dodatnih troškova


Microsoft i Apple udruženi protiv Google-a i Samsung-a u borbi za Kodak patente — Online Tržište\nObjavio(la) admin u kategoriji Akvizicije, Generalno na dan 28. Jula 2012. / ostavite komentar\nKompanije Apple i Microsoft udružuju svoje snage u borbi za patente nekadašnjeg giganta, kompanije Kodak. Postoje dva bloka koji žele 1.100 patente kompanije Kodak, sa jedne strane udružili su se Apple, Microsoft i Intellectual Ventrues dok je sa druge strane konzorcijum kompanija predvođen Google-a a koji uključuje još i kompanije Samsung, LG, HTC i patent agregator RPX.\nOvo nije prvi put da kompanije Apple i Microsoft sarađuju na sličan način. U junu prošle godine, Apple je zajedno sa kompanijama EMC, Ericsson, Microsoft, Research In Motion i Sony izašao sa zajedničkom ponudom za sticanje patenata u vlasništvu kompanije Nortel. Ova grupacija nadmašila je ponude rivala, među kojima su bili Intel i Google, i za 4,5 milijardi dolara stekli su Nortel patente koji se odnose na bežičnu tehnologiju, bežičnu 4G tehnologiju, tehnologiju umrežavanja podataka, optičku, glasovnu, Internet i poluprovodničku tehnologiju.\nKompanija Kodak nalazi se pred bankrotstvom. Kompanija već licencira dobar deo svoje tehnologije ovim kompanijama koje sada žele da kupe njene patente. Pretpostavlja se sa patenti kompanije Kodak vrede do 2 milijarde dolara. Oni će biti ponuđeni u dva seta, jedan set od 700 patenata kojima je obuhvaćena tehnologija digitalnog snimanja i drugi od 400 patenata koji se odnosi na tehnologije dokumentovanja slika.\nPretpostavlja se da će se velika borba voditi oko patenata kompanije Kodak jer bi sa njima proizvođači kao što su Apple, Samsung, HTC, ali i proizvođači softvera poput Microsofta i kompanije Google, svakako stekli ogromnu prednost u odnosu na svoje konkurente. Ostaje da se vidi koja grupacija će ponuditi više novca za Kodak patente.\nTagovi: kodak, licitacija, patent, ponuda


Objedinjene komunikacije (IP telefonski sitemi) - amber.rs\nObjedinjene komunikacije su skup aplikacija i uređaja nove generacije, koje korisnicima omogućavaju da dimenzionišu, kontrolišu i upravljaju pozivima, porukama, podacima i softverskim alatima sa bilo koje lokacije, koristeći bilo koji uređaj ili softverski interfejs. Obezbeđuju sinhroni rad svih aplikacija i softverskih alata i pored optimizacije poslovnih komunikacija utiču na produktivnost i kvalitet relacije među zaposlenima, klijentima i drugim interesnim grupama.\nU ovoj oblasti telekomunikacionih usluga Amber Software nudi IP telefonske centrale i telekomunikacione sisteme, aplikacije, SIP IP telefone i drugu terminalnu opremu vodećih svetskih proizvođača kao što su:\nIP telefonija je integralni deo objedinjenih komunikacija koja omogućuje laku i pozdanu komunikaciju između korisnika u svim radnim okruženjima i njihovu integraciju sa third-party aplikacijama.\nU svom portfoliju objedinjenih komunikacija Amber Software nudi širok spektar proizvoda namenjenih osnovnom obavljanju glasovne komunikacije – počev od sistema za obradu, kontrolu i uspostavljanje veze pa sve do krajnjih korisničkih telefona i konferencijskih stanica.\nRešenja za Audio i Video konferencije\nRešenja za audio i video konferenciju omogućavaju efikasnu komunikaciju i saradnju koja smanjuje potrebu odlaska na sastanke, a samim tim i bez dodatnih troškova putovanja. Mogućnost pregleda i deljenja prezentacija, dokumenata kao i visok kvalitet zvuka i slike pruža osećaj neposrednosti i sastanka licem u lice.\nKompanija Amber u domenu Audio i Video konferencijskih sistema kao i Telepresence sistema nudi proizvode kompanije Cisco Systems (Tandberg).


Tomanović: Beko nije davao izjave medijima - Dnevni list Danas\nPočetna » Društvo » Tomanović: Beko nije davao izjave medijima\nTomanović: Beko nije davao izjave medijima\nAdvokatska kancelarija Tomanović saopštila je juče da biznismen Milan Beko, na koga je u novembru 2014. pucano ispred porodične kuće na Senjaku, nije dao izjavu nijednom mediju. Advokatska kancelarija koja zastupa Beka navodi da biznismen „nakon pokušaja ubistva nije dao ni pisanu ni usmenu izjavu nijednom mediju“.\n0Piše: Beta 08. januara 2015. 19.05\n„Izmišljanje izjava Milana Beka, gomila neodmerenosti i dezinformacija, ne doprinose utvrđivanju potpune istine“, navodi se u saopštenju. Prema pisanju medija, istraga o pokušaju ubistva Milana Beka kreće iz početka i preuzeće je novi načelnik Uprave kriminalističke policije Beograd Dragan Kecman. Krajem 2014. godine, odlukom ministra unutrašnjih poslova Nebojše Stefanovića, zbog propusta u istrazi o pokušaju ubistva Beka, smenjen je dotadašnji načelnik Nebojša Marković.\nMilan Beko je ranjen 14. novembra sa dva hica u stomak. Dan posle napada premijer Srbije Aleksandar Vučić i ministar Nebojša Stefanović izneli su informaciju da na Beka nije pucao profesionalac. U istrazi je do sada saslušano više svedoka, a prema pisanju medija, među saslušanima su bili biznismen Stanko Subotić i vlasnik Delta holdinga Miroslav Mišković.


Robi Vilijams obožavateljku poljubio u golu guzu! – Balkan Life\nAutor Dragan 23. jula 2013., 00:00 1.9k pregleda 150 glasova\nPevač je na koncertu u Švedskoj na binu izveo devojku kojoj je skinuo šorts i potpisao joj se na zadnjici.\nTokom koncerta u Geteborgu, u Švedskoj, Robi Vilijams je napravio pravi šou kada je na binu izveo devojku kojoj se prvo potpisao na zadnjicu a zatim je i poljubio u guzu!\nNa koncertu na stadionu “Ulevi”, Robijevu pažnju je privukla dvadesetdvogodišnja Lone Martinsen koja je držala plakat sa natpisom: “Molim te, potpiši moju guzu da bih kasnije mogla da je istetoviram!”. Pevač je devojku izveo na binu, ona je pred 65.000 gledalaca skinula “vruće pantalonice”, a Vilijams joj je dao neobični autogram a nakon toga nije propustio priliku da je poljubi u zadnjicu.\nUshićena Lone je posle koncerta na Fejsbuku napisala da joj je Robi rekao da je njena guza predivna, kao i da nije mogla oka da sklopi cele noći i naravno, da joj nije ni palo na pamet da se istušira.\nPogledajte kako Robi ljubi obožavateljku u zadnjicu:


Muzički seminari | Tutti Serbia\nHome > Muzički seminari\nMuzički seminari koje organizuje Tutti Srbija dele se na dve grupe:\n- Mlađi učesnici (do 18 godina)\nOrganizuju se seminari za mlade umetnike po Srbiji. Predavači su najbolji muzičari i predstavnici naše folklorne tradicije. Svaki seminar se završava sa jednim ili više koncerata. Uz muzičku edukaciju, polaznici se zbližavaju putem raznovrsnih slobodnih aktivnosti u sklopu seminara. Saradnja ima za cilj da muzičarima koji su različite etničke pripadnosti omogući razvijanje međusobnog poštovanja, znanja, poverenja i tolerancije.\nIskustvo nam pokazuje da učesnici dosadašnjih seminara i kasnije nastavljaju da održavaju bliske kontakte.\n-Stariji učesnici (od 18 godina)\nOvi seminari su namenjeni studentima muzike,umetnicima koji su stekli diplomu muzičkih akademija, ili uopsteno – visokotalentovanim muzičarima. Predvode ih najpoznatiji predavači iz Srbije i inostranstva koji se svojim radom zalažu za vrednosti Tutti Srbije.\nVođa i inicijator seminara je Jovan Pavlovic(pogledaj www.jovanpavlovic.com).\nCilj ovakvih seminara je sticanje iskustva koje učesnici prenose u matične sredine iz kojih dolaze.Tako stvaraju osnovu i preuzimaju inicijativu za održavanje sličnih seminara u svojim zemljama. Prepoznavanjem i prihvatanjem ideje Tutti Srbija oni postaju ambasadori projekta.\n-Najtalentovanija grupa muzičara vezanih za Tutti Srbija i TWMCS ima 15-ak članova. Većina ima visoko muzičko obrazovanje kao i raznovrstan repertoar. Svojim koncertima i javnim nastupima promovišu vrednosti na kojima se zasniva delatnost Tutti projekata.\nČlanovi su predstavnici Norveške, Palestine, BiH, Srbije kao i predstavnici manjina u Srbiji (Romi,Rumuni itd).\nKoncertni program čine tradicionalne kompozicije iz zemalja učesnika. Pored neobičnih aranžmana koji ovaj orkestar čine veoma interesantnim i neuobičajenim, kompozicije se izvode bez nota.


Za 3,3 odsto smanjen broj krivičnih djela | Palelive.com\nPočetna Novosti Aktuelnosti Za 3,3 odsto smanjen broj krivičnih djela\nZa 3,3 odsto smanjen broj krivičnih djela\nNa području Policijske uprave Istočno Sarajevo u aprilu je registrovano 31 krivično djelo, što je za jedno krivično djelo ili 3,3 odsto manje u odnosu na isti mjesec prošle godine, rekao je načelnik Sektora kriminalističke policije ove uprave Nebojša Popović.\nOn je naveo da je podneseno 26 izvještaja protiv 20 lica, od čega su četiri povratnika i jedan maloljetnik, te da stanje bezbjednosti na području Uprave ocjenjuju kao zadovoljavajuće.\n„Najveći broj krivičnih djela registrovan je iz oblasti opšteg kriminaliteta, njih 25, četiri krivična djela su iz oblasti privrednog kriminaliteta, jedno krivično djelo u vezi sa zloupotrebom droge i jedno krivično djelo iz nadležnosti Krivičnog zakona BiH“, naveo je Popović na konferenciji za novinare.\nKada je riječ o krivičnim djelima iz oblasti opšteg kriminaliteta, on je naveo da su nadležnom tužilaštvu podnesena 22 izvještaja protiv 16 lica.\nPrema njegovim riječima, iz oblasti privrednog kriminaliteta registrovana su četiri krivična djela za koja su tužilaštvu podnesena dva izvještaja protiv tri lica, a riječ je o zloupotrebi službenog položaja ili ovlašćenja, falskifikovanje ili uništenje službene isprave i krivično djelo pronevjera.\nOn navodi i da je registrovano jedno ubistvo i ubistvo u pokušaju, gdje su počinioci predati na dalje postupanje nadležnom tužiocu.\nPopović navodi da je u aprilu registrovano osam slučajeva u vezi sa drogom, te da je pronađeno i oduzeto 22 grama marihuane.\nNačelnik Sektora policije u Policijskoj upravi Istočno Sarajevo Branimir Šehovac rekao je da su u aprilu evidentirali 27 narušavanja javnog reda i mira, koji nisu bili u većem obimu. „Najčešće je riječ o tuči, fizičkom napadu, svađama i prijetnjama“, kaže Šehovac.\nOn dodaje da su prekršaje počinila 42 muškarca i četiri žene, te da je najveći broj zabilježen na području Rogatice i Pala.\nŠehovac navodi da se u aprilu dogodilo 47 saobraćajnih nezgoda što je za 24,2 odsto manje u odnosu na isti period prošle godine, kada su evidentirane 62 nezgode, te da nije bilo poginulih u ovim nezgodama.\nOn je istakao da su najčešći razlozi ovih nezgoda brzina i nepoštovanje prvenstva prolaza.\n„U aprilu su ukupno kontrolisana 3.222 učesnika u saobraćaju, gdje smo registvovali i evidentirali 2.595 prekršaja. Iz saobraćaja smo isključili 61 vozača i 37 vozila. Zbog kršenja Zakona o bezbjednosti saobraćaja ukupno je sankcionisano 2.420 lica učesnika u saobraćaju“, navodi Šehovac.\nOn je rekao da su evidentirali četiri nasilja u porodici od čega jedan slučaj ima obilježje krivičnog djela, a tri slučaja su prekršaji.\nPrethodni članakPredstavljanje ljetnje ponude na Beogradskom manifestu\nNaredni članakNa jošaničkom pepelu niče spomen-crkva\nOve konferencije za stampu su prava glupost..\nPa sve se svodi na usporedbu prethodne sa ovom godinom…Statisticki podatci nigdje veze..\nSto ne kazu sta su poduzeli da bude bolje sve ukupno stanje???!!!


Novak u četvrtom finalu Dubaija\n– March 1, 2013Posted in: Glavne vesti\nSvetski reket broj 1 Novak Đoković plasirao se u svoje četvrto finale Dubaija, pobedom nad sedmim teniserom sveta Argentincem Huanom Martinom Del Potrom. Nakon jednog sata i 44 minuta srpski teniser je slavio u 2 seta, rezultatom 6-3 7-6(4)\nMeč je obilovao odličnim poenima i vrhunskim tenisom. Iako su obojica bili na odličnom nivou Novak je ipak pokazao zašto je br 1 i dominantno osvojio prvi set. U drugom setu bilo je više oscilacja što Del Potro koristi i ubrzo dolazi do prednosti od 3-0 uz jedan brejk. Međutim, nakon diskutabilne sudijske odluke da opomene Argentinca jer koristi previše vremena pre servisa, on vidno iznerviran dozvoljava Novaku rbrejk, a dalje i seriju od 5 gemova za Novaka i meč loptu za treći brejk u tom setu. Međutim od 3-5 Del Potro se vraća i ponovo pravi seriju od 3 vezana gema i dolazi do vođstva od 6-5, pored toga što je Novak imao i servis za pobedu,. Meč je nma kraju odlučen u taj brejku gde Novak prvi dolazi do minibrejka i ubrzo 2 meč lopte.\nU drugom polufinalu sastaju se branilac titule Švajcarac Rodžer Federer i češki teniser Tomaš Berdih.\nNovak je 3 puta do sada osvajao ovaj turnir (1009-2011) takođe, ovo će mu biti 55o finale u karijeri.\nTurnir u Dubaiju spada u drugu kategoriju, seriju ATP500 i pobednik dobija 500 ATP poena, dok poraženi dobija 300. Igra se za nagradni fond od 2 miliona dolara.\nPosted March 1, 2013 at 4:43 PM\nMoj utisak je da sudija nije previše uticao na celu priču, jer je brejk visio u vazduhu, pre svega jer se Novak vratio, posle malog pada koncetracije sa početka drugog seta.\nTe neke oscilacije se dešavaju Novaku iz meča u meč, ali sam posebno zadovoljan taj brejkom i onim sjajnim poenom na 4-3!\nDel Potro je opasan, ali je definitivno limitiran konstitucijom, bar za igrače iz Top 4. Može da ih pobedi, ali da on bude na svom najvišem nivou ili da oni imaju slabiji dan. Nisu to prevelike razlike, to je meč na OI najbolje pokazao, ali su na tom nivou ipak značajne razlike!


Eric Nelson i ambasada SAD-a u Sarajevu u akciji čišćenja Spomen-parka Vraca - Bportal.ba - Najvažnije vijesti iz BiH\nAmbasada Sjedinjenih Američkih Država u BiH priključila se akciji “Vrijeme je da čistimo”.\nUz asistenciju preduzeća KJKP Rad, ambasador Eric Nelson i uposlenici čistili su Spomen-park Vraca na potezu prema spomeniku Radojki Lakić.\nRadi se o drugoj fazi revitalizacije Spomen-parka, u okviru koje je planirano postavljanje klupa i video nadzora.\nOznačeno: ambasada sad, Eric Nelson\nOd ukupno 34.964 prijavljenih nestalih osoba nakon rata 90-ih godina prošlog stoljeća u Bosni i Hercegovini, za njih 7.206 još uvijek se traga, podaci su Instituta za nestale osobe Bosne i Hercegovine. Jedan dio nestalih vjerojatno nikada neće biti pronađen jer su tijela mnogih žrtava završila u rijekama i jezerima, ali Institut za nestale osobe […]\nBosna i Hercegovina od 1. juna zabranjuje uvoz polovnih automobila sa motorom Euro 4 i novih automobila sa motorom Euro 5. Stupanjem na snagu odluke o minimumu standarda prilikom uvoza vozila, bit će moguć uvoz polovnih automobila samo ako ispunjavaju standard Euro 5 i novih sa Euro 6 motorom. To znači da će u BiH […]


Vučić sa saudijskim ministrom: Srbija uspjela da stvori odličan poslovni ambijent za velike strane investitore! - Borba\nVučić sa saudijskim ministrom: Srbija uspjela da stvori odličan poslovni ambijent za velike strane investitore!\nPredsjednik Srbije Aleksandar Vučić naveo je da je danas imao izuzetno dobar razgovor sa ministrom turizma Kraljevine Saudijske Arabije i predsjedavajućeg Saudijskom fondu za razvoj, Ahmedom Bin Akilom el Hatibom.\nVučić i ministar El Hatib su ranije danas razgovarali o konkretnim projektima u oblasti turizma, saobraćaja i energetike, kao i o stvaranju uslova za lakše povezivanje dvije zemlje i njenih građana i poslovnih ljudi, što podrazumijeva i jačanje pravnog okvira saradnje.\nVučić je naveo je da je danas imao izuzetno dobar razgovor sa ministrom turizma Kraljevine Saudijske Arabije i predsedavajućeg Saudijskom fondu za razvoj, Ahmedom Bin Akilom el Hatibom.\n– Imao sam izuzetno dobar i prijateljski razgovor sa saudijskim ministrom Ahmedom Bin Akilom el Hatibom o uspostavljanju što boljih ekonomskih odnosa na obostranu korist, jer je Srbija uspjela da stvori odličan poslovni ambijent koji je atraktivan za velike strane investitore – napisao je predsjednik Vučić na Tviteru.\nZahvalnost italijanskom šefu diplomatije na podršci evropskim integracijama Srbije\nPredsjednik Srbije Aleksandar Vučić sastao se danas i sa šefom italijanske diplomatije Luiđijem Di Majom, kojem je zahvalio na podršci evrointegracijama Srbije.\n– Hvala Italiji na otvorenoj i kontinuiranoj podršci evropskim integracijama Srbije. Naročito cijenimo ličnu podršku ministra spoljnih poslova Luiđija Di Maja naporima Srbije na evropskom putu – napisao je predsjednik Vučić na Instagram nalogu.\nSvečanost u porti Crkve svetih apostola Petra i Pavla: Sremski Karlovci dobijaju spomenik voždu Stratimiroviću\nJanoviću možda Vam Kaća Bulatović, Ana Đokić, Adam Marušić i Dejan Damjanović dočaraju osjećaj igranja za državu u kojoj nisi rođen!\nMrs bre zlotvore


Adenal d.o.o - Jelah Tešanj / Staklene fasade\nMala poslovna kancelarija postaje velika i prozračna ako je bar jedan njen zid u vidu staklene fasade. Dobijamo odličnu iskorišćenost dnevnog svjetla, estetiku podižemo na vrhunski nivo i mogućnost da sunčevu energiju iskoristimo.\nPočetnaProizvodi i uslugeSTAKLENE FASADE\nMala poslovna kancelarija postaje velika i prozračna ako je bar jedan njen zid u vidu staklene fasade. Dobijamo odličnu iskorištenost dnevnog svjetla, estetiku podižemo na vrhunski nivo i mogućnost da sunčevu energiju iskoristimo. U proizvodnom programu nudimo standardne aluminijumske fasade, strukturalne i polustrukturalne, kao i element fasade. Profili fasade mogu biti aluminijski ili kombinacija čelik/aluminij u zavisnosti od potreba i projektnog zahtjeva.


Odnosi Srbije i Češke bez otvorenih pitanja - Minority News\nOdnosi Srbije i Češke bez otvorenih pitanja\nDržavni sekretar Ministarstva spoljnih poslova Vlade Republike Srbije Ivica Tončev i zamenik ministra spoljnih poslova Češke Republike Jakub Dir razmenili su danas mišljenja na teme bilateralnih odnosa dveju zemalja, evropskih integracija i multilateralne saradnje.\nTokom razgovora istaknuto je da Srbija i Češka imaju dobre odnose koje ne opterećuju otvorena pitanja, kao i da Češka čvrsto podržava evropske integracije Srbije i regionalnu saradnju na prostoru Zapadnog Balkana po ugledu na V4 zemlje.\nKonstatovano i da je Češka Republika među 15 najvećih trgovinskih partnera Srbije, kao i da trgovinska razmena ide ka brojci od milijardu evra godišnje.\nKao dobar primer u odnosima dveju država naveden je dobar položaj Čeha u Srbiji, odnosno Srba u Češkoj, navodi se u saopštenju Ministarstva spoljnih poslova.\nOznake:\tJakub Dir, ministar spoljnih poslova Češke


Nova 2018 godina u Baru, Crna Gora\nNova 2018 godina u Baru\nOd 28. decembra 2017. do 02 januara 2018 već treću godinu zaredom, Turistička organizacija Bar (Crna Gora) poziva sve stanovnike i goste Crne Gore na zabavni novogodišnji program "NOVOGODIŠNJI HEPENING - Bar 2018" na trgu Vladimira i Kosare u Baru.\nBogati program Nove godine će okupiti umetnike različitih muzičkih žanrova: etno, folk, rap, pop i rok muzike iz Bara, Crne Gore i drugih regiona Crne Gore, kao i različitih zemalja Balkanskog poluostrva. U prva tri dana praznični događaji počinju u 19:00 i trajaće do 22:00, a 30. i 31. decembra u 12:00 počinje zabavni šou program za djecu, dalje koncert klasične muzike. Istog dana su planirani koncerti estradnih zvezda u 21:30.\nPored muzičkog dijela, za Doček Nove Godine trg Vladimira i Kosare će biti ukrašen u novogodišnjem stilu, a takođe će biti postavljeni brojni štandovi na kojima će svi posetioci moći degustirati različite nacionalne proizvode i jela.\nTuristička organizacija Bar u saradnji sa hotelima i turističkim agencijama u Crnoj Gori pripremila je sedmodnevni, petodnevni i trodnevni paket za sve koji žele odmoriti i provesti novogodišnje praznike u Crnoj Gori.


Kako se bliži kraj godine, tako se sumiraju rezultati u svim oblastima i po raznim institucijama. Što se tiče medicine, svaka zdravstvena ustanova iznosi podatke o svom poslovanju u prethodnoj godini, kao i planove za narednu godinu.\nPored toga, osluškuje se i šta je najviše interesovalo ljude u odlazećoj godini, na primer u pogledu novina u tretmanu u lečenju novih bolesti ili pojave novog leka na tržištu za određenu bolest. Takođe se osluškuje i koja je od mnogobrojnih studija najviše zainteresovala građane i kakav je njihov komentar na rezultate istraživanja.\nPošto se sve informacije o raznim medicinskim istraživanjima, kao i novi tretmani lečenja određenih bolesti nalaze u zdravstvenim časopisima, čitaoci takvih priloga se, barem u Americi, smatraju najrelevantnijim za ocenjivanje popularnosti određenih objavljenih tekstova i medicinskih tema. Ono što najviše interesuje Amerikance interesantno je i nama, pošto su, prema našim procenama, slična interesovanja i našeg stanovništva i naših čitalaca.\nKao najveća vest, prema čitaocima, jeste nova međunarodna klasifikacija bolesti i zdravstvenih problema koja je 1. oktobra doživela svoju desetu reviziju, pa otuda i oznaka 10 (ICD-10). Prva klasifikacija urađena je davne 1893. godine, a do danas ju je Svetska zdravstvena organizacija (SZO), koja vodi ove klasifikacije i revizije, objavila na 42 svetska jezika. Trenutno je u pripremi jedanaesto izdanje čiji su se nacrti do danas već pojavili, ali se još uvek čeka zvanično odobrenje.\nDruga najveća priča u 2015. godini, prema interesovanju čitalaca (28%), jeste samoubistvo uz pomoć lekara, kada pacijent svojevoljno, na lični zahtev, budući u bezizlaznoj zdravstvenoj situaciji, želi pomoću određenih lekova da okonča svoj život uz savet lekara kako da to učini. Novina je u tome što su ovakvi zahtevi odobreni u Kaliforniji (Amerika), gde je donesen novi zakon o eutanaziji.\nOstale veće priče u Ameirici u 2015. godini bile bi ukidanje „Medicare“ (nacionalno američko zdravstveno osiguranje) za naknadu lekara (13%), proširenje „Medicare“ na telemedicinu (17%), obećavajuća klinička ispitivanja (12%), odobrenje novih lekova (9%), pojava novih medicinskih uređaja (5%), upotreba elektronskih zdravstvenih kartona (5%) i epidemija HIV-a u Indijani (Amerika, oko 2%).\nNajveće negativne vesti bile su, prema čitaocima (35%), visoke cene određenih lekova.\nNa kraju se navode i najveća iznenađenja iz 2015. godine, a to su, prema čitaocima, otkriće „presimptomatik raka“ kod trudnica (35%), gde se testom mogu spasiti mnogi životi, zatim dokaz da česte ejakulacije mogu smanjiti rizik od raka prostate (23%), automat za medicinsku marihuanu (20%) u Sijetlu, kao i upotreba kanabisa u medicinske svrhe (10%).


Apartman - Blic Online\nKupovina apartmana računa se kao investicija za koju se može dobiti crnogorski pasoš po osnovu Vladinog projekta ekonomskog državljanstva. Ovo se odnosi na kupovinu apartmana u kondo hotelu ili hotelu koji je po mešovitom modelu poslovanja, a koji su na listi razvojnih projekata.\nTREBINJE U ŠOKU U apartmanu pronađeno beživotno telo mladića (25), nema tragova nasilja\nU Trebinju će sutra biti sahranjen Nikola Novčić (25) iz ovoga grada čiji je beživotno telo protekle noći nađeno u jednom apartmanu na izlazu iz grada prema Herceg Novom i Dubrovniku.\nIrac Dagi Hamilton ostao je u šoku kad je otkrio šta se nalazi u digitalnom satu u apartmanu koji je unajmio sa svojom devojkom za vreme posete Torontu.\nNedavno su osvanule slike na kojima vlasnici iz Grčke pokazali kako je neuredno ostavljen apartman u kome su boravili gosti iz Srbije. Pitamo vas, da li vodite računa o čistoći smeštaja tokom odmora?\nNezamisliv nered u grčkom apartmanu u Kalatei, koji su turisti ostavili kada su ga napustili, a o čemu je "Blic" pisao, izazvao je mnogo negativnih komentara naših građana.\nLETOVANJE ZA TREN POSKUPI Nemarnim gostima naplaćuje se šteta u apartmanu, ali i PRLJAV PEŠKIR\nCRNOGORKE OJADILE RUSKINJU Iz apartmana u Budvi odnele 20.000 EVRA i nestale BEZ TRAGA\nTRAGEDIJA U ŠVEDSKOJ Četvoročlana porodica stradala u požaru\nŠvedska policija saopštila je da je u požaru u stanu u predgrađu švedskog grada Karlstad nastradala četvoročlana porodica, uključujući dvoje male dece.